open-index/open-wikipedia-markdown huggingface dataset:
中年好聲音3

《**中年好聲音3**》（）係香港無綫電視嘅歌唱比賽節目，《中年好聲音》第三季，由車婉婉主持。今季除咗香港賽區外，新增咗新馬賽區同大灣區賽區。本節目由香港文創產業發展處「創意智優計劃」資助港幣一千萬製作。

比賽最後由黃博、張與辰同劉洋分別攞冠、亞、季軍，而張與辰同時攞到「觀眾最愛好聲音」。

## 播映安排
新馬賽區初賽《**中年好聲音3之決戰新馬**》喺2024年9月1號同9月8號逢禮拜日20:30到22:00喺翡翠台播出。

大灣區賽區初賽《**中年好聲音3之決戰大灣區**》喺9月22號同9月29號同一時段播出。

境外賽區複賽《**中年好聲音3之大灣區新馬PK戰**》喺10月6號同10月13號同一時段播出。

公佈香港賽區一百強名單特輯《**中年好聲音3之百強誕生**》喺10月19號禮拜六20:30到21:00播出。

正式比賽《**中年好聲音3**》喺2024年10月27號開始逢禮拜日20:30到22:00播出，由2025年1月26號開始加長到20:00到22:00播出，由4月27號開始再加長到20:00到22:30播出，播到5月4號誕生總決賽七強。總決賽《**中年好聲音3登峯之戰**》喺5月11號禮拜日20:00到22:30播出。特別篇《**中年好聲音3紅白大戰**》喺5月25號同6月1號禮拜日20:00到21:30播出。另一個特別篇《**中年好聲音321經典大戰**》喺6月8號同6月15號禮拜日20:00到21:00播出。

## 賽制
新馬賽區、大灣區賽區首先會經海選分別選出20位參賽者，然後分別選出12個代表，再由呢24個代表角逐15個到香港參賽嘅名額。而香港賽區會經海選直接選出100個參賽者。正式比賽頭4集先將香港賽區100個參賽者選出45個，再同境外嘅15個參賽者組成60強繼續比賽。

## 總決賽結果

## 每集一覽

## 總決賽三甲
* 總決賽三甲黃博、張與辰、劉洋分別來自香港賽區、新馬賽區同大灣區賽區
* 總決賽三甲喺總決賽演唱嘅三首歌分別各自係一首粵語歌、一首國語歌同埋一首英文歌

## 節目調動
*2024年12月8號：由於播《大師兄又到聖誕感謝祭》，所以停播一次。
*2025年1月12號：由於播《大師兄新春感謝祭》，所以改到21:30-23:15播。
*2025年1月19號：由於直播《萬千星輝頒獎典禮2024》，所以停播一次。
*2025年4月6號：由於播《大師兄玩轉Easter感謝祭》，所以改到21:00-23:00播。
*2025年5月18號：由於播《大師兄Thank You Very Much感謝祭》，所以停播一次。

## 出面網頁
*中年好聲音3之決戰新馬 | TVB 無綫電視
*中年好聲音3 | TVB 無綫電視
余振強紀念第二中學師生戀事件

**余振強紀念第二中學師生戀事件**（或者叫**郭Sir師生戀事件**）係香港2024年初嘅一單網上流出閃卡事件。據知事件涉及港島南區嘅余振強紀念第二中學，有校內籃球教練同女學生扑嘢。教育局知悉就宣布校方已炒咗個教練。

## 事件發展
跟據資料，2023年9月起擔任該校課外活動籃球教練教練為23歲男子，而女學生係該校足16歲籃球隊成員，二人後來發展為情侶關係。結果係網上流出多張呢啲相，引起社會廣泛關注。

2024年2月，香港余振強紀念第二中學爆出教練同學生親密關係爭議，引起媒體報導同網絡關注。教育局表示「極度關注」下已經對涉事教練作處理，即時要求學校提交報告。而學校啟動危機處理小組，並即時解僱涉事教練。校方為學生同家長提供輔導支援。

網上流傳嘅資料同人物身份嘅推測，有來自 YouTube 輿論節目《港燦突發》及 LIHKG 討論平台。網上指涉事者可能係校內某籃球教練，但呢個身份未獲官方確認時，「郭Sir」上熱門搜尋。郭思治爆紅，起底潮再現。余二師生戀事件令「郭Sir」一詞成為熱門搜尋關鍵字，同時令人稱「郭Sir」、「股壇大隻佬」嘅股壇分析師郭思治突然爆紅，誤中副車。而涉案人連藍球部女生遭未經官方證實嘅起底，涉及資料轉載外地。

喺事件中，網民曾經喺社交網站平台搜尋時提及「janehillaryyy」相關帳號，並發現當中涉及模特兒風格相片，配以大量Hashtag ，例如# hkmodel 、# hkgirl 、# IG 女神、#香港女神等。 呢啲標籤顯示提及過用作模特兒身份內容創作帳號。網民亦曾經將網絡相片同事件中流出嘅不雅合照進行對比，並以籃球機構同校服特徵作身份推測。有帳號內容已經部分停用或者刪除，但係佢嘅模特兒形象同 hashtag 使用仍然成為事件討論中嘅一環。香港亦出現「janehillaryyy」網絡迷因，2024年喺香港網絡社群中流行。形成一種「網民解碼」式嘅文化現象。網民喺 LIHKG 、高登等平台用呢個名稱作為影射式代稱，並出現如「 Google search janehillaryyy 」、「 IG 又冇呢個又冇：~ 」、「瑞貓高質過 janehillaryyy 」等語句。香港討論區網民留下「好淫賤，可惜而家興janehillaryyy」同埋「處女唔好玩，我要janehillaryyy」，可見當時熱潮影響。呢類用語雖然未獲得官方確認身份，但反映出網民喺事件中以迷因方式進行評論同文化創作，成為香港網絡語言嘅一部分。

警方介入同調查時，案件列為「未經同意下發布私密影像」處理。西區警區刑事調查隊第五隊負責跟進。最終要求網上平台刪除相關有法律爭議嘅帖子。香港個人資料私隱專員公署提醒：未經同意傳播私密影像或個人資料，可能構成「起底罪」或「影像性暴力罪」。即使事主聲稱「自願」，若涉及未成年者，仍然可能觸犯香港法律。

## 睇埋
*考評局委員師生戀徇私事件

## 參考資料

## 出面網頁
謝燕川

****，香港親中派人士。
## 部分公職
*香港福建社團聯會婦委會副主任
*香港福建希望工程基金會榮譽主席
*全國歸國華僑聯合會職員
*福建省港區政協委員聯誼會第二屆理事

## 政治立場
佢係香港親中派嘅成員。

喺2015年中，佢曾經參與聯署支持當時喺831框架之下，高提名門檻，並未給予選民真正選擇嘅特首普選方案。

佢曾經參與活動支持北京未經香港人諮詢或同意，強行訂立嘅《港版國安法》。

## 參考來源
阿摩司·特沃斯基

**阿摩司·特沃斯基**（；）係一位廿世紀嘅以色列心理學家，出名在於對行為經濟學作出咗唔少貢獻，例如好多人知嘅損失規避，佢有份諗出嚟嘅。
紮職3

《**紮職3**》（）係2024年上畫嘅港產片，《紮職》同《紮職2》續作，但故仔同前作無關係，由黃宗澤、陳家樂、張繼聰、周勵淇、鄭浩南、陶大宇主演，吳家偉執導。

## 演員一覽
### 主要角色
*黃宗澤 飾 阿華
*陳家樂 飾 國仔
*張繼聰 飾 阿飛
*周勵淇 飾 方亭
*鄭浩南 飾 花錦
*陶大宇 飾 群哥
### 其他角色
*林千渟 飾 波子
*黎峻 飾 馬強
*朱天 飾 阿爆
*秦煌 飾 鐵叔	
*何啟南 飾 劉Sir	
*徐忠信 飾 泰安
## 出面網頁
*
超意神探

《**超意神探**》（），前名《**零度追蹤**》，係2024年上畫嘅港產片，由張家輝、張藝上、譚耀文、周勵淇、梁永棋、王尊主演，黃明昇執導。

## 演員一覽
*張家輝 飾 郭文斌 / 郭文誠
*張藝上 飾 周美
*譚耀文 飾 黃警官
*周勵淇 飾 李慧藍
*梁永棋 飾 凱文
*王尊 飾 彼得

## 出面網頁
*
白晝如焚

《**白晝如焚**》（）係2024年上畫嘅港產片，由鄧麗欣、劉以豪、李靖筠、呂良偉主演，李保樟執導。

## 演員一覽
*鄧麗欣 飾 言貞 / 林音
*劉以豪 飾 盧子峰
*李靖筠
*呂良偉 飾 魏允

## 出面網頁
*
出租家人

《**出租家人**》（）係2024年上畫嘅港產片，由曾志偉、陳家樂、周家怡、恬妞、楊千攸主演，劉偉恒執導。

## 演員一覽
### 主要角色
*曾志偉 飾 葉志光
*陳家樂 飾 郭家聰
*周家怡 飾 張佩怡
*恬妞 飾 王蔚芳
*楊千攸 飾 何芷晴
### 其他角色
*石修 飾 馮啟華
*許靖韻 飾 趙嘉嘉
*方力申 飾 馮卓軒
*劉美娟 飾 鄧麗萍
*丁子朗 飾 葉健文
*張雷 飾 趙嘉嘉爸爸
*車婉婉 飾 郭家聰媽媽
*盧宛茵 飾 張佩怡媽媽
*黃翠如 飾 趙嘉嘉朋友
*梁愛 飾 嫲嫲
*張建聲 飾 George

## 出面網頁
*
瞳孔放大

**瞳孔放大**（；）顧名思義係指一個人嘅瞳孔變大，常見嘅成因係因為個人緊張或者受創。

## 睇埋
*心理壓力
萬壽山

**萬壽山**可以係：
* 萬壽山 (北京)，喺北京頤和園
* 萬壽山 (重慶)，喺重慶石砫
* 萬壽山 (安徽)，喺安徽齊雲山風景名勝區
* 壽山 (高雄市)舊名，喺臺灣高雄市
薄空鉛

**薄空鉛**（；）係空格一種，以前活板印刷時代係一種叫空鉛嘅實體字粒，傳統闊度係五分一正方（所以又叫 ），但係喺電腦排版可能只係六分一或者八分一正方。英美印刷傳統有薄空鉛，但係喺法國系嘅排版傳統並冇呢樣嘢；法文嘅  其實係指微間距。

喺英美傳統，薄空鉛係喺活板印刷用嚟做齊行操作嘅常用空鉛之一，其他常用嘅係半方空鉛、厚空鉛同四開空鉛。

## 應用

喺電腦排版，喺某啲情況之下可能仍然會用到薄空鉛，例如：
* 喺英文，人名嘅簡寫部分如果多過一個字母，放喺最尾一個句號之外嘅其他句號後面有主張用薄空鉛（或者微間距），代替普通空格；例如，如果名嘅簡寫係 J. Q.，咁 J. 同 Q. 中間嘅空格有主張應該係薄空鉛。
* 喺英文，如果雙引號同單引號拍埋一齊，正式排版嗰陣，中間可以加薄空鉛（或者微間距），等兩個引號唔好黐埋好似三撇咁。
* 如果有意大利體嘅字同唔係意大利體嘅字符（例如閂括號）撞埋一齊，中間可以加薄空鉛（或者微間距），分返開兩個字符。
*  排數學公式會用到（六分一正方嘅）薄空鉛。

## 註

## 參考資料

## 參考書目

* 

* 
* 

* 

* 

*
現代史

**現代史**係世界史嘅其中一個時代，排喺近代史後面，當代史前面（有時亦會將當代史計入現代史）。喺歐洲史入面，一般係指1799年法國大革命完結去到1945年第二次世界大戰完結之間嘅時期。喺中國史入面，一般係指1840年第一次鴉片戰爭爆發之前到1949年中華人民共和國立國之間嘅時期。
紐西蘭電視台第一台

**紐西蘭電視台第一台**（英文：TVNZ 1）（毛利語：Te Reo Tātaki Tahi）係第一間由國營廣播公司紐西蘭電視台 (TVNZ) 擁有同經營嘅國家電視台。佢係紐西蘭歷史最悠久嘅電視台，由1960年開始喺奧克蘭、威靈頓、基督城和但尼丁呢四個主要中心作為獨立頻道，並喺1969 年聯網成為NZBC 電視台（儘管各個設施在1970 年代仍保留其呼號）。1975年，紐西蘭廣播公司解散後，呢間電視台易名為一號電視台（TV ONE，風格化為oɴe），並喺1980 年成為紐西蘭電視台嘅一部分，當時一號電視台同南太平洋電視台（而家係姊妹頻道紐西蘭電視台第二台）互相合併。呢個頻道喺 2016 年 10 月採用現名。

紐西蘭電視台第一台係一間公共電視台，亦都係一間商業電視台。佢嘅核心內容係新聞同時事，以1 News旗幟製作。此外，佢仲以TVNZ Sport嘅名義播放體育節目。其他節目針對 25 至 54 歲人群，主要包括本地同國際（尤其是英國）製作嘅戲劇、一般娛樂節目同紀錄片。
水耕

**水耕**（**Hydroponics**），又叫**水耕栽培**、**水培**，係用水取代泥去種植物（通常係農作物同藥用植物）嘅方法，多數安排喺溫室或者室內環境種。
紐西蘭電視台第二台

**紐西蘭電視台第二台**（英文：TVNZ 2）（毛利語：Te Reo Tātaki Rua ）係紐西蘭嘅第二間電視台，由國有廣播公司紐西蘭電視台(TVNZ) 持有同營運。佢嘅目標觀眾比姊妹頻道紐西蘭電視台第一台更年輕。 佢播出嘅節目包括戲劇、喜劇和真人表演節目。少數係喺紐西蘭製作的，具有喜劇、肥皂劇或真人表演性質，其餘嘅節目係外購嘅。

佢係紐西蘭第二大嘅舊電視台，喺 1975 年開台，當時紐西蘭廣播公司分拆為紐西蘭廣播電台、一號電視台和二號電視台。它於 1975 年 6 月 30 日開始播出，在 20 世紀 70 年代嘅大部分時間叫做南太平洋電視台(South Pacific Television)。 1980 年，南太平洋電視台和一號電視台合併，成為紐西蘭電視台嘅一部分，並改回1975年嘅原名。呢個頻道喺2016年10月1日更名為紐西蘭電視台第二台。
加拉帕戈斯象龜

**加拉帕戈斯象龜**（***Chelonoidis nigra***）係陸龜科南美象龜屬嘅一個品種嘅龜，屬厄瓜多爾加拉帕戈斯群島獨有。呢個物種係現存體型最大嘅龜，重量可以去到超過400公斤。呢個物種亦係其中一種長壽嘅脊椎動物，普遍超過100歲命。
字幕組

**字幕組**（；）係指一啲團體，同啲本來冇字幕嘅外語影片配字幕，或者翻譯啲影片已有嘅外語字幕。呢啲團體通常係愛好者團體，係一種誕生於互聯網嘅事物。

## 概況
花都奇遇結良緣

《**花都奇遇結良緣**》（）係喺 1963 年由環球影業出品嘅一部浪漫喜劇兼推理片，由柯德莉·夏萍同加利·格蘭主演。
字間減位

**字間減位**（），又叫**字距微調**，喺排版同平面設計，係指調整字形或者字粒之間嘅空位，以達致字元之間嘅空位喺有一致感。個調整值又叫**特殊字距**、**字距**或者**突出**。

雖然叫字間減位，但係呢種調整其實係可加可減。原則上，設計得好嘅字款應該唔使點做字間減位，而字間減位嘅目的係靚，所以做呢種調整通常只會針對嘥士大嘅字，尤其係人手做嗰陣。不過，有時唔做字間減位，排出嚟嘅版會睇落好似錯咗咁；如果受影響嘅字只係細嘥士嘅字而又冇方法自動解決，唯一解決方法可能係換過第隻字款。

因為字形好多時都係不規則，字形之間究竟有幾多空位，基本上都係憑直覺同肉眼判斷；就算係自動，有時都係要靠直覺同肉眼去判斷架機有冇做錯。

## 電腦排版
喺電腦排版，做字間減位通常係根據字距表（）自動調整，另外兩種方法係由排版軟件自動評估視覺距離同人手調整。

### 根據基準度量調整
用字距表亦即係根據基準度量（），而所謂基準度量就係指張表入面嘅字距對（，即係需要做字間減位嘅一字元）同對應嘅指定數值。排版軟件見到文件出現表入面有嘅字距對嗰陣（例如見到 Wa 而表入面有 (W, a) 呢個字距對），就會自動攞對應嘅數值做字間減位。因為只係查表，咁調整法比較快。

呢張表嘅內容正常係由字體設計師釐定，但係啲數值其實有時會錯，甚至錯得好離譜，張表亦可能會唔完整。所以有主張話設計師應該按自己嘅實際需要同原廠張表有冇唔妥，去修正字款入面（或者附屬）嘅字距表，但係呢種做法只係喺授權條款容許嘅情況下先至做到。

### 自動評估視覺距離
有啲排版軟件（例如 InDesign）有所謂 ｢光學｣ 或者 ｢視覺｣（）嘅字間減位功能；其實即係用某種演算法，去評估字元之間嘅空位有幾多，然後用呢個結果去衡量使唔使做字間減位，同決定做幾多。

自動評估比較慢；所以有啲設計師嘅做法係內文用基準度量，標題就用自動評估。不過自動評估有時會估錯，咁嘅情形結果都係要人手做。

## 活版印刷

活版印刷只能夠人手調整；如果做嘅調整係減字距，唯一可以做嘅係做到字粒上面嘅字形超出墊底鉛條嘅表面嘅範圍，等需要減位嘅部分可以突出，呢啲冇嘢墊底嘅突出部分叫字角（）。另一種做法係反轉嚟做，喺其他嘅字符之間加插唔同數量嘅微間距，令成個字嘅字符之間嘅空位視覺上一致。

## 例

以加拿大政治人  個名做例；喺某啲字款（例如 ），(W, .) 唔係表入面有嘅字距對，結果係因為 W 嘅右面斜入位咁啱大約一個空格咁闊，望落會以為中間多咗個空格（例圖第一行）。

如果呢個係問題，但係目的只係要望落唔好以為多咗個空格，可以喺 W 同 . 之間做字間減位，將 W 同 A 嘅空位，視覺上拉到同 A 同 C 之間嘅空位大致一樣（例圖第二行），唔理個句號歪埋一便，解決咗睇錯嘅問題就完。

如果目的係要靚（例如係標題、標誌、指示牌之類嘅大隻字）就要睇埋第一個句號同前後字母嘅距離，喺 W 同 . 之間做字間減位，再喺 . 同 A 之間反方向做字間減位（例圖第三行）。

## 註

## 參考資料

## 參考書目

* 

* 

* 
* 

* 

* 

* 

* 

* 

* 
*
紐西蘭電視台公爵台

**紐西蘭電視台公爵台**（英文：**TVNZ Duke**)（原名**Duke**） ，風格為TVNZ DUKE或DUKE，係一個紐西蘭電視頻道，由國家廣播公司紐西蘭電視台營運。佢播放針對男性觀眾嘅節目。呢個頻道喺 2016 年 3 月 20 日推出，以取代紐西蘭電視台用來轉播溫布頓錦標賽嘅彈出頻道。最初宣傳為男性偏向嘅頻道，該品牌後來被放棄。

佢提供一系列節目，包括喜劇、戲劇、紀錄片、電影、音樂（在 DUKEbox Music 旗下）同體育。佢最初在下午 6 點到午夜之間播出，間中喺呢些時間之外直播體育賽事；目前平均播出時間為平日上午 10.30 到深夜，週末上午 7 點到深夜。該頻道可以喺Freeview頻道 6 和Sky(紐西蘭) 嘅頻道 23 上睇。有啲節目仲可以在串流平台TVNZ+(tvnz.co.nz)上觀看。
孔憲禮

****，香港親中派人士。

## 早年經歷
佢係第三代長洲人，早年對長洲嘅文化傳統並唔熱衷甚至有意遠離，但踏入2000年代態度就有所轉變，後來仲擔任長洲大新街街坊會嘅工作，推廣太平清醮，飄色等文化。

## 部分公職
*離島區分區委員會（坪洲 / 長洲 / 南丫）委員
*長洲鄉事委員會副主席
*長洲大新街街坊會主席
*香港童軍總會離島區執行委員會(2024-25)副主席
*香港順德人聯會第一屆常務會董
## 參考來源
陳秀玲

****，香港親中派人士，宏利人壽保險國際股份有限公司分行經理。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職
*香港各界文化促進會理事
*薈志動力協會理監事
*葵青區分區委員會（青衣西南）委員
*香港汕尾市陸河縣政協委員
*香港青少年基金常務副主席
*香港汕尾市婦女會副主席
## 參考來源
馬蒙 (阿巴斯王朝)

**馬蒙**（，），係阿拉伯阿巴斯王朝嘅第7位君主，哈倫拉希德嘅亞仔。813年9月佢廢殺咗亞哥阿明，喺巴格達繼位做哈里發。任內使帝國繼續保持生氣，開啟咗。

## 出面網頁
維京古

**維京古**（）係冰島雷克雅維克一間職業足球球會，依家踢緊冰島超級足球聯賽。

## 榮譽
*冰島超級足球聯賽冠軍：1920年、1924年、1981年、1982年、1991年、2021年、2023年 、2025年
*冰島盃冠軍：1971年、2019年、2021年、2022年、2023年
*冰島超級盃冠軍：1982年、1983年、2022年、2024年

## 參考


## 連出去
*官方網站
九千九百九十九個我

《**九千九百九十九個我**》係香港女子組合Lolly Talk嘅第九首單曲，由	Y.Siu@emp 作曲，填詞，喺2024年4月30號推出。

## 出面網頁
*
數到十

《**數到十**》係香港女子組合Lolly Talk嘅第十首單曲，由吳林峰作曲，黃偉文填詞，喺2024年7月10號推出。

## 出面網頁
*
馬模足球會

**馬模足球會**（）係瑞典馬模一間職業足球球會，依家踢緊瑞典超級足球聯賽。

## 榮譽
*瑞士超級足球聯賽冠軍：1944年、1949年、1950年、1951年、1953年、1965年、1967年、1970年、1971年、1974年、1975年、1977年、1985年、1986年、1987年、1988年、1989年、2004年、2010年、2013年、2014年、2016年、2017年、2020年、2021年、2023年
*瑞士盃冠軍：1944年、1946年、1947年、1951年、1953年、1967年、1973年、1974年、1975年、1978年、1980年、1984年、1986年、1989年、2022年、2024年
*瑞典超級盃冠軍：2013年、2014年

## 參考


## 連出去
*官方網站
魚樂無限

《**魚樂無限**》（）係香港有線寬頻開電視製作嘅楔位節目，形式同1990年代香港亞洲電視嘅《魚樂無窮》差唔多，都係影住個魚缸，而呢個節目入面嘅魚缸係嚟自香港海洋公園。節目由2024年8月26號深夜（27號凌晨）開始，每日03:00-06:00，喺HOY TV播，唔提供網上重溫。
HOY動音樂

《**HOY動音樂**》（）係香港有線寬頻開電視製作嘅音樂節目，主要播香港流行歌手嘅MV為主，唔設主持介紹，形式類似無綫電視所播放嘅《MUSIC BREAK》同香港電視娛樂嘅《Chill Club 推介》。節目由2024年8月26號深夜（27號凌晨）開始，每日01:00-03:00，喺HOY TV播，唔提供網上重溫。

## 停播紀錄
*2024年8月29號：因應播放2024年夏季殘疾人奧林匹克運動會開幕典禮，呢個節目停播一次。
*2024年9月9號：因應播放2024年夏季殘疾人奧林匹克運動會閉幕禮，呢個節目停播一次。
楊文銳

**楊文銳**（**Gary Yeung**，），係香港親中派人士，科晫有限公司(Techture Limited)創辦人兼行政總裁，民建聯成員，前沙田區議會錦濤選區區議員（2007年-2015年）。

## 學歷

* 2006年 香港科技大學電腦工程學學士學位
* 2020年 清華大學公共管理碩士學位

## 部分公職
*香港O2O電子商務總會副會長兼財務長
*順德聯誼商會青年部部長
*香港互聯網專業協會成員
*智慧城市聯盟會長
*香港廣東青年總會副主席
*廣州海外聯誼會常務理事
*香港佛山社團總會副會長
*佛山海外聯誼會副會長
*香港軟件行業協會副會長
*Customs Yes管理委員會 理事

## 部分榮譽

* 2008年 海港青年商會，2008年青年領袖 
* 2017年 香港特別行政區政府，榮譽勳章MH

## 政治立場
佢係香港親中派嘅成員，鼓勵香港人前往大灣區發展。

## 參考來源
快閃·泰日韓

《**快閃·泰日韓**》（*Zip Around Asia: Thai, Japan, Korea*）係一套由好好制作製作嘅遊埠節目，由嚴崇天、陳約臨、陳欣茵主持，分別去南韓、日本同泰國三地玩。節目由2024年9月2號到9月20號，逢禮拜一到五 21:00-21:30，喺香港有線寬頻開電視嘅HOY TV首播。

## 每集一覽

## 出面網頁
*快閃·泰日韓 | HOY TV 節目
*好好制作YouTube頻道：快閃·泰日韓
伍偉國

****（1972年－），香港親中派商人，美心集團主席兼第三代掌舵人，中國共產黨員。

伍偉國喺美國布朗大學攞咗應用數學同經濟學學位後，加入咗香港美心集團，之後接任佢祖父伍舜德嘅位置，做咗美心集團董事總經理。佢接手後推動咗品牌年輕化，發展咗一堆以年輕市場為主嘅餐廳概念。

佢曾經攞過「安永企業家獎2012中國」嘅「服務業企業家獎」，同埋「DHL/南華早報香港商業獎」嘅「傑出管理獎」，亦係多間機構嘅董事，包括香港公益金、香港置地控股、怡和洋行控股同埋恆生銀行。佢曾經喺科大唔同嘅委員會度擔任要職。

## 其他記事
2022年，佢以7億購買渣甸山白建時道別墅，引起一啲媒體關注。
## 部分榮譽

* 香港科技大學榮譽大學院士

## 家庭
佢已經結婚，老婆係羅寶盈。

## 參考來源
男孩看見野玫瑰

**男孩看見野玫瑰**可以係指：

* 男孩看見野玫瑰 （洪卓立歌曲）：香港歌手洪卓立嘅歌曲，收錄喺佢嘅《Next Attraction》專輯入面
* 男孩看見野玫瑰 （趙傳）：台灣歌手趙傳嘅歌曲。
内部安全法令

内部安全法令（），簡稱「内安法令」係指：

## 美國

* 麥卡倫國內安全法（ Internal Security Act ），1950年通過。

## 南非

* 1982年內部安全法令（ Internal Security Act ）

## 馬來西亞

* 1960年內部安全法令（ Internal Security Act ），被《2012年國家安全罪行（特別措施）法令》取代。
** 內部安全法令（ Internal Security Act ），新加坡嘅，喺馬來西亞新加坡州時代引入，新國獨立後成為佢個法律嘅一部分。

* **[[國家安全法]]**（）同指處理國家安全嘅法律。
國家安全

**國家安全**係一個國去保護自己嘅保安同軍事嘅需要，可以包括佢嘅公民、經濟、制度、同自然環境等等，一般都被認為係屬於個政府嘅職責。喺舊時，國家安全嘅概念一般都係個國家去抵擋外敵入侵嘅能力。不過到依家，就唔單只淨係包含軍事方面，亦都會包括其他各種方面，由保護能源嘅供應到維護網絡安全都可以算入佢數。

政府一般可以靠唔同嘅方法去維持國家安全，可以係政治手法、經濟能力、或者外交途徑，甚至有需要嘅時候，用軍事武力嚟達到目標。喺今時今日嘅全球化社會，好多威脅唔同國家嘅問題已經超越一條邊界咁簡單，包括恐怖主義、核武研發、同全球暖化等等。呢啲就需要唔同嘅國際組織或者非牟利組織去合作處理。

## 涵蓋嘅範圍
對於一個國家嚟講，對於國家安全嘅威脅可以有好多唔同嘅層面，可以包含到經濟、能源、邊界、自然環境、食物、同網絡等等。所以，侵犯國家安全嘅，亦都可以有唔同種類，例如其他國家、恐怖同犯罪組織、甚至天災都有可能。

一般嚟講，政府會有一個部門專係處理同國家安全有關嘅政策問題，其中包括西班牙、瑞典、英國、同美國。喺某啲國家，處理國家安全嘅行政部門更加會係屬於內閣嘅一部分，反映到佢嘅重要性。雖然唔同國家嘅方法未必一樣，不過通常都係以軍事武力為主。以前嘅軍事主要都係陸軍、海軍、或者海軍陸戰隊，到依家就加埋空軍，同時亦會用到網絡安全同心理學嘅知識嚟做攻防。當然，嗰啲方法隨咗用咗維護國家安全之外，一樣可以用嚟侵略其他地方，所以仍然有一定嘅風險。

### 軍事
喺國家安全，最普遍嘅意思就係鞏固國家嘅軍事，嚟抵擋其他地方嘅軍事入侵或者搞恐怖襲擊。簡單講，國家安全喺軍事方面，就係一個國家維護自己邊界嘅能力。有啲國家，例如南非同瑞典，就淨係用佢哋嘅軍隊嚟自衛；不過其他國家，例如法國、俄羅斯、英國、同美國，就亦會用軍隊嚟計劃喺海外嘅行動。

### 基建

除咗軍事以外，好多國家嘅基建，都係對國家運作好重要，叫做關鍵基礎設施。呢啲會包括機場、火車站、重要嘅高速公路、醫院、發電站、水壩、煉油廠、同電腦網絡嘅樞紐等等。維護國家嘅呢啲基建，就能夠避免外敵經過用破壞或者污染嘅手法，嚟影響到國家嘅日常運作。仲有，唔同嘅天災亦都好有可能影響到嗰啲設施，令有效嘅應對政策更加重要。

### 網絡

自從互聯網出現，網絡安全成為咗保護國家安全嘅新範圍。隨住手機同電腦越嚟越普及化，社會亦都逐漸依賴電腦技術。所以，呢啲電子產品就正正成為咗好多外敵嘅新對象，包括有專係負責威脅網絡安全而過世嘅黑客。唔同國家嘅政府已經開始睇佢做國家安全嘅重要範圍，而攻防自己嘅網絡亦都可以叫做網絡戰。例如，美國同以色列曾經用 Stuxnet 嘅系統嚟打沉伊朗核計劃。

### 政治
有啲政治學家，例如 Barry Buzan、Ole Wæver、同 Jaap de Wilde 等等，都認為政治穩定對國家安全有好大嘅影響。其他就覺得唔單只係穩定，仲要係喺國際社會上嘅政治權力平均分配，先至會穩定。所以，國家嘅政治穩定就建基喺國際法、國際組織、同埋國家之間嘅外交談判等等。政治穩定亦都取決於國内人民嘅政治權利係受到保障，唔會好有動機去反對個政府。

### 環境
環境安全主要係保護國家嘅生態系統，避免出現同環境有關嘅問題，例如濫伐同水土流失，令笪地方更加難畀人類居住。呢啲因素會影響到個國家嘅農業，所以就會干擾到國家嘅經濟同民生，成為國家安全嘅議題之一。

環境威脅對於國家安全嘅影響，絕對有好多可能性，亦有唔少嘅爭議，其中最主要嘅影響可以分成幾個唔同嘅種類：
* **國際環境問題**：呢寫包括影響到全世界嘅環保問題，例如全球暖化、濫伐、生物多樣性跌等等
* **地區環境問題**： 呢啲係某一啲地區特別受影響嘅環境問題，例如旱災、農業問題、或者水土流失。
** 呢啲問題好多時都會產生其他社交問題，例如打仗、遷徙產生嘅移民問題、甚至資源鬥爭期間發動嘅屠殺等等。
** 其中，敘利亞嘅環境問題有可能觸發敘利亞內戰，而農業問題亦都盧旺達大屠殺可能有關係
* **打仗產生嘅環境問題**：呢種同頭先嗰個調返轉，係打仗遺留落嚟嘅環境問題。歷史案例包括：
** 羅馬帝國毀滅咗迦太基（今日突尼斯附近）嘅生態系統
** 伊拉克總統侯賽因喺海灣戰爭期間燒爛咗好多油井
** 喺打仗期間，英國喺馬嚟西亞同埋美國喺越南用嘅橙劑，人造咁令啲樹木落葉

### 能源同自然資源

自然資源包括土地、礦物、同能源嘅嚟源等等，而又足夠嘅自然資源對一個國家嘅工業化同經濟發展有好大影響。例如，喺1991年嘅海灣戰爭，伊拉克為咗要科威特嘅油井而入侵，而美國亦同樣因為唔想伊拉克攞到而參戰。喺中東、印度、同巴基斯坦，水源嘅問題令國家之間有唔少嘅矛盾。

因為管理好自然資源對國家和諧嘅重要性，所以好多國家嘅國家安全政策，都有提到需要保護自然資源，其中聯合國嘅《可持續發展目標》亦有提到要揾可持續嘅方法去產生能源（即係可再生能源）。喺美國，軍事基地已經有太陽能板準備好，咁喺停電嘅時候就可以攞嚟用。

## 參考

## 文獻
* 

*
金鷹 (馬騮)

金鷹（）係一隻雌性馬騮嘅名，生活於香港九龍城，以表演猴戲、同做主人自製「陳標記疳積散」代言人為生計。金鷹喺2015年11月26號因嚴重脫水，身體多處骨折，而且有嚴重腦障礙等問題，獸醫判斷其病情無法復原，喺同日下晝進行安樂死。

## 主人
馬騮仔金鷹唔係野生動物，喺2007年係10歲，佢原來嘅主人陳日標，人稱“陳伯”。喺2004年6月下旬，因為陳伯心臟衰竭去世，享年93歲，所以財產繼承，馬騮仔金鷹最後嘅主人係陳耀榮，佢陳伯嘅三兒子。

## 事件
因為香港法例第170章《野生動物保護條例》第8條，禁止管有受保護野生動物，飼養瀕危絕種野生動物。陳伯無香港特區政府發出嘅許可證，而飼養馬騮仔金鷹，因為咁被舉報。漁農自然護理署喺2000年5月，把「金鷹」帶走，令陳伯同金鷹分離，事件俾香港傳媒廣泛報道，漁護署被香港市民口誅筆伐，飽受輿論壓力。同年7月，陳伯跟漁護署對簿公堂，最終獲酌情權處理，陳伯領得漁護署有史以來發出首張飼養馬騮嘅牌照。

## 陳標記疳積散
2007年，喺眾多產品懷疑含有各種不良成份嘅大浪潮中，馬騮仔金鷹代言嘅陳標記小兒疳積散，喺6月懷疑含有水銀成份0.12%。金鷹主人聲稱，陳標記小兒疳積散可以杜蟲、開胃、除口臭、防便秘及牙肉紅腫等，男女老幼都適合使用，售賣已經有近50年歷史，從前未收過投訴。不過香港醫院管理局毒理參考實驗室，經過剩餘產品化學分析發現，疳積散係含有微量水銀成份，如上。根據中文大學醫學院食物及藥品安全研究中心主任陳恩強估計，疳積散嘅成份含有硃砂、輕粉、百降丹等，係礦物質，有機會含有水銀。

## 參考資料
陳福誠

**陳福誠**，台灣激進親北京派人士，中華統一促進黨主席。之前係羅俊黨部嘅主委。

佢曾經係民進黨嘅成員，但好早期就主張台灣往中國發展。佢反對台獨，主張兩岸和平統一。

陳福誠曾經喺嘉義縣市搞過遊行，呼籲兩岸和平。佢2009年12月參加咗嘉義縣太保市嘅鄉鎮市長選舉。佢仲擔任過嘉義縣五屆太保市嘅民代。

## 參考來源
徐浩華

**徐浩華**，香港親中派文化界人士，錢秀蓮舞蹈團行政總監。擔任香港國際音樂節主任，同時係英國倫敦聖三一音樂學院（音樂理論）院士。

佢多年來從事藝術行政同推廣工作，為本地專業藝團、香港特區政府、澳門特區政府同內地文化藝術單位統籌咗接近五百場專業舞台演出，並且做本港數十個民間同地區藝團嘅義務顧問同秘書。佢亦致力推動中港澳台兩岸四地嘅文藝交流合作同融合，曾多次隨已故聲樂名家費明儀出訪。

## 部分公職

* 深圳市僑媛協會會務顧問

## 政治同政策立場
佢係香港親中派嘅成員。佢曾經參與公開聯署支持北京未經諮詢或香港人同意，強行訂立嘅《港版國安法》。佢對美國持不友善態度，否認港版國安法對香港人權自由嘅影響，又話希望加強國民教育。

佢批評坊間嘅『軟對抗』，支持北京未經香港人諮詢或同意強行訂立嘅《港版國安法》，仲認為國歌法本地立法係應有之義。

## 外部連結

* 

## 參考來源
影片畫格

**影片畫格**（；）係有關影片製作嘅一個術語。一個畫格係指一連串「望落郁緊」嘅影像當中其中一格。

## 睇埋
*幀率
魚苗

**魚苗**（英文：Juvenile fish），又叫做**幼魚**，係魚嘅一個生命階段，係魚喺受精同成年之間所經歷嘅唔同生命階段之一。魚嘅生命由產卵（spawned eggs）開始，跟住係受精（fertilisation），一旦啲卵受咗精，就會成為胚胎（embryo），然後卵會孵化成唔識郁嘅仔魚（larvae）。 呢啲仔魚孵化之後，仲未識自己食嘢，而係靠蛋黃囊（yolk sac）儲存嘅營養，喺蛋黃囊完全消失之前，幼魚就成熟成為可以獨立覓食嘅稚魚（fry）。當佢哋發育到有能力自己餵食嘅時候，佢哋就叫做**幼魚**或者**魚苗**（Juvenile ）。另外，當佢哋已經發育出鱗片同埋可能幫助游水嘅魚鰭，代表佢哋向**幼魚**嘅過渡期已經完成，佢叫做手指魚（fingerling），因為佢哋通常大約係人嘅手指咁大，所以咁叫。**幼魚**階段會持續到魚完全成長、性成熟（sexually mature）同埋可以同其他成魚互動為止。

## 參考資料
崔瑟琪

（、，），大韓民國出生，係當地有名嘅MMA同埋賽車模特，亦係一位Cosplayer、前K-pop歌手，曾引起華人熱話。
## 簡介
**崔瑟琪**個中文名主要針對中文市場翻譯出，亦有人翻譯做「崔涩琪」。

由於佢模特表現自然，加上身材比例，宣傳導致佢知名度高。曾有新聞報導過中國拳王張展鵬同佢嘅關係，指佢哋曾被目擊一齊牽手行街同燭光晚餐。張立鵬證實同崔瑟琪拍過拖，而且喺活動上親密合照，當時網友興奮高呼這些機會終於到中國巴打啦。當二人「分手」時，中國大陸人反應激烈。

2022年初，韓國媒體宣布佢要結婚。

## 模特生涯
### 出道經歷
崔瑟琪大學嗰陣，準備做空姐，透過朋友李智宇嘅介紹認識咗呢份工，約2007年時出道。而家佢喺韓國有「甜心女孩」之稱，外表似童顏美女張娜拉，但係又擁有36D嘅胸，係韓國車模界嘅「童顏巨乳」。

崔瑟琪喺2009年加入咗由男星柳時元經營嘅 EXR Team106車隊，擔任車模；同期又加咗女子團體 PINKGIRLS，負責表演同拍攝工作，並參與咗多個廣告同活動。同年11月19號時，佢公開咗喺2009年5月喺印尼巴厘島影嘅個人寫真「Dee」，可愛臉蛋加上豐滿身材吸引咗廣大男性粉絲嘅目光。喺巴厘島進行寫真拍攝時，佢換穿過百套內衣、比基尼，展現佢嘅身材。

2010年，佢出現喺XTM（而家嘅XtvN）節目《極限生存賽車女王》。佢喺最終嘅四強入選並晉級決賽，但係喺得第三名。

2012年，佢用藝名「Nara」作為女子團體Ratey成員出道，但好快就退出，Ratey亦隨之解散。佢話，對賽車模特兒嘅渴望促使佢做返模特兒工作。

2013年喺釜山 Gstar遊戲展，崔瑟琪受邀穿着低胸服裝辣扮《DOTA2》遊戲中嘅英雄角色「火女莉娜」。媒體報道令全球《DOTA2》男玩家大飽眼福，崔瑟琪上熱搜。

2014年12月，崔被FX有線電視台選為最新 FX GIRL人選，拍攝咗一組大尺度嘅性感寫真，《FX Girl》畫報。

2015年7月，崔加入《鬥魚 TV》成為簽約女主播。 2016年9月加入《虎牙 TV》成為簽約女主播。

2016年年中左右，網上如《YouTube》發報佢好多賽車模特工作時片段，片段甚至經轉載到中國網站，佢亦有用《AfreecaTV》播片。截至2019年，佢重有用《BIGO LIVE》播片。《Pandalive》亦短暫有佢個頻道，之後因故停播咗。2020年4月23號，針對Vlog而自設官方YouTube頻道。

佢作為嘉賓出現喺《天才：遊戲法則》第11集。佢一出現，李相民同洪鎮浩，仲有工作人員嘅注意力，都被集中到咗一齊。

### 賽車模特
*喺2009年至2011年期間，EXR106隊獨家
*2013年EXR106隊獨家發售
*2013CJHelloVision超級賽冠軍賽

### 活動模特
*2008年 韓國調音節目Sujiki攤位姿勢
*2011年 首爾車展福特姿勢
*2013年 首爾車展雪佛蘭姿勢 奧利姆汽車班加里新車發佈會姿勢 首爾汽車沙龍糖韓國姿勢
*2014年 首爾汽車沙龍康西斯姿勢
*2015年 首爾國際攝影及影片設備博覽會上嘅Tamron攤位擺姿勢 首爾車展福特姿勢 嘅G明星姿勢
*2018年 首爾汽車沙龍天照姿勢

### RoadFC
#### 2014年
*Road FC 015
*Road FC 016
*Road FC 018
*Road FC 019
*Road FC 020

#### 2015年
*Road FC 024: In Japan
*Road FC 025
*Road FC 026
*Road FC 027: In China

#### 2016年
*Road FC 028
*Road FC 029
*Road FC 030: In China
*Road FC 031
*Road FC 032
*Road FC 034
*Road FC 035

#### 2017年
*Road FC 038
*Road FC 039
*Road FC 040
*Road FC 041
*Road FC 042 x 충주세계무술축제
*Road FC 043
*Road FC 044
*Road FC 045 x Road FC XX

#### 2018年
*Road FC 046
*Road FC 047
*Road FC 048

## 其他工
### 歌手
*2012年5人女子組合「Laty」成員（以藝名「奈良」活躍）

### 義工
*2016年路FC煤粒分享義工活動

## 獎項
*韓國賽車模特兒大獎
** 2013年 第2屆韓國賽車模特兒大賞賽車運動年度最佳模特兒獎
** 2014年 第3屆韓國賽車模特兒大賞最受歡迎模特兒獎
** 2015年 第4屆韓國賽車模特兒大賞最佳廣播藝人獎

## 註
* 2016年首爾汽車沙龍

* 身材參考數值。

## 參考資料

## 出面網站
* 최슬기 네이버 인물
* 
* 
*
富吉拉俱樂部體育場

**富吉拉俱樂部體育場**係一座喺阿拉伯聯合大公國富吉拉嘅綜合體育場。依家主要用嚟搞足球比賽，係富吉拉體育俱樂部嘅主場。呢個體育場可以容納5,000人。

## 疏仕
八重山諸島嘅瘧疾問題

**八重山群島嘅瘧疾問題**，係講緊沖繩縣八重山群島，直到1961年之前，都仲有瘧疾感染嘅情況。喺八重山群島入面，石垣島、西表島、小濱島同埋與那國島呢四個島都有唔同類型嘅瘧疾，包括48個鐘發一次燒嘅三日瘧、72個鐘發一次燒嘅四日瘧，仲有發燒時間無規律嘅熱帶瘧。當中除咗南部沿海，石垣島同西表島係重災區。再加上有啲人會由冇瘧疾嘅地方去南部沿海有瘧疾嘅地方耕田，呢種叫「通耕」嘅習慣，搞到成個八重山群島都有人中招。

八重山群島嘅瘧疾有一個特點，就係惡性嘅熱帶瘧占咗大部分，從琉球王國時代開始已經整到唔少人生不如死。特別係第二次世界大戰尾聲爆發嘅「戰爭瘧疾」，整死咗好多人。

明治時代之後，八重山群島嘅瘧疾情況被查咗好多次。由1921年開始，瘧疾防治有所進展，雖然有啲成效，但戰前都係根除唔到。戰後，美國統治沖繩期間，實施咗一個叫「威拉計劃」嘅瘧疾根除計劃，最終喺1961年，八重山群島嘅瘧疾先至絕跡。隨住瘧疾消失，石垣島同西表島先有機會發展旅遊，八重山群島嘅瘧疾根除亦成為咗熱帶開發中國家瘧疾對策嘅模範之一。
巴西政治

**巴西政治**係喺一個聯邦總統制代表民主共和制嘅框架入面進行，總統係國家元首同政府首腦，同時亦都有多黨制。巴西嘅政治同行政組織包括聯邦政府、26個州同一個聯邦區，仲有各個市政府。
微間距

__NOTOC__
**微間距**（；）係空格一種，以前活板印刷時代係一種叫空鉛嘅實體字粒；喺粵語區用嘅英美傳統，微間距嘅闊度係視乎字大細，可以係六分一、八分一、十二分一、甚至廿四分一正方或者一張紙嘅厚度，但係喺法國傳統，佢嘅闊度原則上定咗係 1 點，不過，喺電腦排版，有時會當佢係普通空格嘅四成闊度。

微間距傳統上係用嚟做齊行操作同用嚟做字間減位等等。不過，喺活板印刷其實好少會用到微間距做齊行操作，只係用勻哂其他空鉛之後都搞唔掂先會用佢。

## 應用

喺電腦排版，喺某啲情況之下可能仍然會用到微間距，例如：
* 喺英文，人名嘅簡寫部分如果多過一個字母，放喺最尾一個句號之外嘅其他句號後面有主張用微間距（或者薄空鉛），代替普通空格；例如，如果名嘅簡寫係 J. Q.，咁 J. 同 Q. 中間嘅空格有主張應該係微間距。
* 喺英文，如果雙引號同單引號拍埋一齊，正式排版嗰陣，中間可以加微間距（或者薄空鉛），等兩個引號唔好黐埋好似三撇咁。
* 如果有意大利體嘅字同唔係意大利體嘅字符（例如閂括號）撞埋一齊，中間可以加微間距（或者薄空鉛），分返開兩個字符。
* 喺加拿大法文，如果係正式排版，引用出處嘅上標前面同某啲標點符號嘅前面或者後面要用微間距。

## 註

## 參考資料

## 參考書目

* 

* 
* 

* 

* 

* 
* 

* 

*
哈姆斯頓大學

**哈姆斯頓大學**（英文：Armstrong University），又譯做阿姆斯壯大學或者阿姆斯特朗大學，係美國加州灣區嘅一間野雞大學，而家已經關閉咗。呢間學校以前喺柏克萊同奧克蘭都有校舍。

喺聯合國嘅國際大學聯盟(The International Association of Universities，IAU)資料庫入面並無哈姆斯頓大學嘅資料，亦佢被列入美國專上教育辦公室認可名單入面。另外，美國奧勒岡州政府對佢哋所頒授嘅學位只作有限度承認。

## 參考來源
國會廣播

**國會廣播**（；，縮寫NATV），係大韓民國嘅國營有線電視頻道，用嚟播放大韓民國新聞及國會嘅立法活動。特點係冇商業廣告。

以前每日朝早6點至第二日凌晨2點播出20小時，但係由2010年11月開始24小時播出。

## 史
*1988年6月1號：修訂《國會法》，為國會事務廣播建立法律基礎。
*1991年12月1號：制定《國會事務廣播規則》。
*1992年10月1號：組成國會指導委員會廣播審議小組委員會。
*1993年3月1號：制定《國會事務廣播基本計劃》。
*1994年9月1號：舉辦國會事廣播公聽會。
*1995年5月1號：舉行「國會廣播」設施竣工儀式，並舉行國會現場試播。
*1998年10月1號，喺第198屆國會預算解決特別委員會現場直播。
*2002年11月1號，確保「國會廣播」專用頻道，運營研究小組（TFT）推動運營計劃。
*2003年9月1號，國會指導委員會批准「國會廣播」專用頻道，申請指定廣播頻道用戶（PP）同公共頻道。
*2003年10月1號，韓國廣播委員會頒發PP註冊證書。
*2003年12月1號：被韓國廣播委員會選為公共頻道。
*2004年5月24號，正式國會廣播開播。
*2010年11月1號，開始24小時廣播。
*2013年1月1號，高清電視廣播開始。

## 攷
韓國農業廣播

**韓國農業廣播**（；，縮寫NBS）係南韓國營有線電視頻道，由農民報社（APN）負責營運，用嚟播放南韓新聞同國會嘅立法活動。呢個頻道嘅特點係冇商業廣告。

呢個頻道早期每日播20個鐘頭（首爾時間上晝六點至下一日凌晨兩點），而家每日24個鐘頭播出。

## 史
2018年1月1號起，APN TV喺互聯網上開始播放，其後轉換至電視頻道播放2018年8月15號，「韓國農業廣播」開播，通過有線電視播出。

## 攷
蔡榮達

**蔡榮達**係台灣一個激進親北京派人士，佢而家係中華統一促進黨定芳黨部嘅主委。佢仲係台南市四鯤鯓雲海宮嘅主委，並且擔任台南市海峽兩岸交流協會嘅會長。

## 參考來源
韓國選舉廣播

**韓國選舉廣播**（；，縮寫ETV）係南韓國營有線電視頻道，由中央選舉管理委員會（NEC）負責營運，用嚟播放南韓新聞同國會嘅立法活動。呢個頻道嘅特點係冇商業廣告。

呢個頻道早期每日播20個鐘頭（首爾時間上晝六點至下一日凌晨兩點），而家每日24個鐘頭播出。

## 史
2014年4月1號起，NEC TV喺互聯網上開始播放，其後轉換至電視頻道播放。2017年4月26號，「韓國選舉廣播」開播，通過有線電視播出。

## 攷
KTV國民放送

**KTV國民放送**（；英文簡稱 Korea TV）係韓國嘅國營有線電視頻道，旨在對公共政策進行宣導。
顏楚國

**顏楚國**係退咗休嘅香港警察，而家係香港警務處退役同僚協會嘅主席，之前做過警司，亦曾經係西九龍總區反黑組嘅總督察。2020年5月，佢喺宏力保安被宣布晉升為高級助理總經理。

佢曾經入讀過由香港管理專業協會同菲律賓太歷國立大學合辦嘅刑事司法理學士學位課程。

佢因為做警察期間不時向外對傳媒發布一啲資料，所以得到一啲傳媒嘅關注。

## 部分榮譽

* 2010年：香港警察榮譽獎章

## 參考來源
吳育芳

**吳育芳**係香港親中派人士，現任香港福建婦女協會同香港福建社團聯會嘅副主席。佢曾經公開呼籲大家喺2023年香港區議會選舉入面投票，呢次選舉嘅直選議席被大幅度削減，而且民主派候選人都被排除。

## 參考來源
施忠民

****，香港親中派政治人。
## 政治立場
佢係香港親中派嘅成員。佢公開呼籲大家積極參與粵港澳大灣區同埋「一帶一路」嘅建設。

## 部分公職
*九龍東區各界聯會工商專業委員會常務、國內事務委員會常務、社會地區委員會常務
*香港二胡藝術中心顧問
*香港觀塘工商業聯合會會長（曾經係副會長）
*香港亞洲青年協會第二届理事會資深名譽會長
## 家庭
施忠民有兩個仔，分別係施君陽同埋施璟誼。
## 參考來源
蔡京瞵

**蔡京瞵**係一位香港親中派人士，RE/MAX Macao嘅聯席創辦人，其中一位中年好聲音2參賽者。

## 早年經歷
蔡京瞵喺香港長大，之後去北美讀書，再返澳門創業。

## 部分公職

* 香港乙肝基金會常務理事
* 中山巿政協委員
* 澳門菁英會副主席

## 政治同政策立場
佢係香港親中派嘅成員，曾經參加過由香港廣東社團總會同民建聯聯合主辦嘅「香港廣東社團青年政治人才培訓課程」。佢建議香港嘅年輕人要好好把握住粵港澳大灣區機遇，多啲同澳門青年做朋友，咁樣可以了解內地。

## 外部連結

* 

## 參考來源
文化體育觀光部

**文化體育觀光部**（），簡稱**文觀部**（），係大韓民國嘅中央行政機關，部門首長稱文化體育觀光部部長（），同時獲任國務委員。
韓國中央行政機關

**中央行政機關**（），係由韓國總統所領導嘅中央政府，並由國務總理統籌各部門嘅運作。文在寅政府改組後，目前共設18部、5處、18廳、7委員會、2院、4室。

## 攷
小明坐火車

《**小明坐火車》**係香港兒歌歌手李家仁醫生喺2001年推出嘅一首兒歌，由韋然作曲、填詞。呢首歌曲一直喺兒童節目及喺YouTube流傳，由於歌曲甚具娛樂性，在2010年代仍然廣泛流傳。

## 睇埋
*小明上廣州
*李家仁
澳門民主發展聯委會

**澳門民主發展聯委會**（葡文：**Unino de Macau para o Desenvolvimento da Democracia**；英文：**Macau Union of Democratic Development**；簡稱**民聯會**／**澳民聯**／**UMDD**／**MUDD**），成立於1989年6月15日，為六四事件所催生嘅澳門民主政治組織。但喺2023年，包括民聯會在內嘅多個澳門泛民主派組織被政府打壓，民聯會亦告解散。

## 成員名單
* 理事長：區錦新
* 理事、發言人：吳國昌

## 解散後影響
民聯會解散後，紀念六四屠殺嘅聲音亦越被打壓。

## 攷
舉牌員

（）係種職業，指舉起牌板嘅人，牌上可以係廣告板、指示，警察警告旗等，要視乎工作性質。但常見係技擊運動中嘅（ring girl）。佢個職能係喺每回合間走入擂台舉牌宣告下場賽事回合數嘅模特兒，一般係性感女人做工，經常出現喺拳擊、自由搏擊、混合格鬥嘅比賽，較前者出名。

舉牌女郎最早出現喺1965年嘅拳擊雜誌《拳台》，刊登咗一幅女模特兒喺拉斯維加斯拳賽舉牌嘅相。拳賽採用咗舉牌女郎嘅概念宣傳佢嘅活動。

## 種類

* 各種比賽中舉起指示牌嘅工作人員。
* 警察中舉起「旗」、「警告」一員。
* 街頭宣傳一種方法。
* 運動會千人操，有旗手同埋舉牌運動員。

## 重大事件
澳洲喺2019年嘅一場拳擊賽中，禁用舉牌女仔。由於議員同女權份子嘅批評，主辦方賽前改用男性取代，即「一個着住褲同恤衫嘅男人」，呢個引發咗極大爭論。

舉牌女仔因為失業，進而開始抨擊女性主義者。

## 參考資料

## 睇埋
* 賽車女郎
* 宣傳模特兒
東洋廣播

**東洋廣播**（），英文簡稱**TBC**，係大韓民國一個已經唔存在嘅民營廣播電台兼電視台。由韓國大財閥三星集團出資設立。因為其電視頻道位於第7頻道，而被漢城（現首爾）市民暱稱為「七番」。

## 史
1964年12月7號，東洋電視台（DTV，呼號：HLCE）正式開播。三星集團旗下嘅《中央日報》創刊後改稱「中央電視台」（JBS TV）。可係國營嘅首爾中央放送局（KBS；現稱韓國廣播公司）抗議，1966年8月15號中央電視台更名成東洋廣播（TBS）。東洋廣播又同《中央日報》合併，成立「株式會社中央日報・東洋放送」。

東洋廣播營運期間，同文化廣播（MBC）並為韓國好受歡迎嘅民營電視台。當時，文化廣播播出大量美國動畫，東洋廣播就播出日本動畫予以回擊。然而，由於國軍保安司令全斗焕（後任韓國總統）為鉗制言論自由而實施言論統廢合，韓國電子媒體生態發生巨大改變。1980年11月30號，東洋廣播被關閉，其電視及廣播頻道合併入KBS，成為KBS第2頻道。

2008年，李明博政府通過廣播相關法令增修，開放各大報業集團經營電視業務。喺《中央日報》嘅支持下，TBC得以「復播」，新嘅電視台將代表《中央日報》嘅「J」加入名稱，成立綜合編成頻道JTBC。2011年12月1號，JTBC開播，以東洋廣播繼承者自居，開播廣告詞為「復活TBC，誕生JTBC」。

## 攷
置富嘉湖

**置富嘉湖**（）原名**嘉湖銀座**（），由劉榮廣伍振民建築師事務所設計，於1999至2000年正式開幕，位於香港新界元朗區天水圍新市鎮天恩路18號，由長江實業發展嘅一組商場物業，為嘉湖山莊第4期，商場位於毗鄰但歪接相通嘅一、二期兩幢大樓基座，樓面面積達665,244呎，為天水圍最大型兼唯一附設電影院嘅私人發展商場，租戶數目約206個。該物業兩幢大樓共設車位622個，提供時租、日租及月租泊車服務。商場上蓋為嘉湖海逸酒店，係天水圍唯一五星級酒店，設1,102個客房。

## 參考
陳慧慈

**陳慧慈**（），香港學者**。**

佢曾經係澳洲紐卡素大學（新加坡分校）嘅副校長，依家係東華學院嘅校長。陳慧慈榮膺愛爾蘭皇家外科醫學院(RCSI)院士，係全球前2%嘅科學家。佢主要研究領域包括精神健康、心理社會干預、孕婦心理健康同健康專業教育。

佢係香港長大並成為註冊護士，其後負笈海外，先後係澳洲查理斯特大學 (Charles Sturt University)、愛丁堡大學 (University of Edinburgh)、牛津布魯克斯大學（Oxford Brookes University）取得學士、碩士及哲學博士學位。

## 部分榮譽

* 愛爾蘭皇家外科醫學院護理及助產學院院士
* Sigma Theta Tau國際護理榮譽學會頒授2025年度｢Nell J. Watts護理終身成就獎｣ **Nell J. Watts Lifetime Achievement in Nursing Award**
詹嘉莉

**詹嘉莉** (Kelly) 係香港嘅親中派人士。

## 部分公職
* 香港浙江省同鄉會聯合會（浙聯）青委常務副主席
* 紫荊女企業家協會第六屆執行委員會主席
## 家庭
佢家族有「手套大王」嘅稱號，而佢叔父係詹耀良。

## 政治同政策立場
詹嘉莉認為企業家需要主動把握機會，透過投資唔同嘅科技，例如AI，去做好數字化轉型，增強企業嘅競爭力。
## 參考來源
半方空鉛

**半方空鉛**（，簡稱 ；），又叫**半方空位**（；），係空格一種，以前活板印刷時代係一種叫空鉛嘅實體字粒，闊度係一半方，亦即係二分一正方。

喺活板印刷，半方空鉛係用嚟做齊行操作嘅常用空鉛之一，其他常用嘅係薄空鉛、厚空鉛同四開空鉛。

半方空鉛同半方空位喺排版係同一樣嘢，但係喺統一碼有唔同內碼，不過喺第15.1版嘅內碼表亦寫明半方空鉛即係（≡）半方空位。

## 註

## 參考資料

## 參考書目

* 

* 

*
費特力六世

**費特力六世**（，），係丹麥同挪威嘅國王。1784年因父王基斯頓七世瘋癲而做攝政王，1808年3月繼位去到1839年駕崩為止。1814年戰爭期間佢俾瑞典王儲卡爾十四世約翰打敗，之後割讓挪威畀咗瑞典。

## 出面網頁
四開空鉛

**四開空鉛**（，通常叫 ，簡稱 ；）係空格一種，以前活板印刷時代係一種叫空鉛嘅實體字粒，闊度係四分一正方。

喺活板印刷，四開空鉛係用嚟做齊行操作嘅常用空鉛之一，其他常用嘅係薄空鉛、厚空鉛同半方空鉛。

## 註

## 參考資料

## 參考書目

* 

*
厚空鉛

**厚空鉛**（，又叫 ；）係空格一種，以前活板印刷時代係一種叫空鉛嘅實體字粒，闊度係三分一正方。

喺活板印刷，厚空鉛係用嚟做齊行操作嘅常用空鉛之一，其他常用嘅係薄空鉛、四開空鉛同半方空鉛。

 亦有厚空鉛嘅概念，但係佢用嘅厚空鉛唔係三分一正方，而只係九分二正方，用嚟排數學公式。

## 註

## 參考資料

## 參考書目

* 

* 

*
黑旗

**黑旗**可指：

*黑洋紫荊旗，於2019年反對逃犯條例修訂草案運動中，香港網民以原有嘅香港特別行政區區旗為藍本，改設計為黑底白花嘅旗幟。
*黑旗（香港警察），香港警察喺示威活動舉起嘅黑色警告旗幟，寫上「警告催淚煙」字句，代表可能隨時施放催淚彈。
*無政府主義者使用嘅象徵旗，意指“冇旗幟”。
*黑旗（伊斯蘭教），根據伊斯蘭教聖訓嘅記載，係由伊斯蘭教先知默罕默德升起嘅旗幟之一。
*黑旗軍，係19世紀末嘅以欽州人劉永福為首嘅一支民間地方武裝，其人數大約係三千人左右。
*刺客教條IV：黑旗，係一款動作冒險歷史奇幻類遊戲。
*黑旗殺蟲水，一隻殺蟲水牌子。

## 參見
*
字幕機

**字幕機**（；）係一種用嚟將文字輸入落去影片嗰道嘅設備或者軟件，最初係為咗幫聾人欣賞電影而設計嘅，後來漸漸成為咗電影入便各種話之間嘅翻譯工具。現今嘅字幕機大多數係電腦用嘅，除咗可以打字幕之外，仲可以打表格。

## 概況
拉恩

**拉恩**（）係北愛爾蘭安特林郡一間職業足球球會，依家踢緊北愛爾蘭超級足球聯賽。

## 榮譽
*北愛爾蘭超級足球聯賽冠軍：2023年、2024年
*北愛爾蘭慈善盾冠軍：2024年

## 參考


## 連出去
*官方網站
香港警察警告旗

（，簡稱**警告旗**，又叫**警告用旗**）指，香港警察向身於風險地區嘅香港人作出警告，以警告市民警方將會對對方作出相應行動。

自香港特區政府出動防暴警察以暴力鎮壓手段回應社會公共爭議事件，特指佔領中環、反送中等事件，以及國安法強行立法後，警民關係可以用七種旗幟說明。

## 簡介
香港警察喺執行防暴任務時，係特別嘅警告制度，喺對示威者廣播嘅同時，會高舉旗幟進行預警。警告由輕至重分為四個等級，以藍、黃、紅、橙色表明，警告無效則採取相應措施。

File:Hkfp orange flag for police cordon.png|thumb|遊行路線指引同封鎖
File:Hkfp yellow flag.png|初級警告
File:Hkfp blue flag 01.png|中級警告
File:Hkfp red flag.png|高級警告

一種一面黑，一面橙嘅警告標誌則預示警察將發射催淚彈驅散人群。
2020年7月1號起，新增雙面雙語嘅紫色警告旗幟，提醒示威者可能觸犯《港區國安法》。

File:Hkfp black flag.png|催淚彈發射警告（正面）
File:Hkfp orange flag for firing shots.png|最高級警告、防暴彈種發射警告（反面）
File:Hkfp purple flag.png|thumb|觸犯《港區國安法》警告（中文版面）
File:Hkfp purple flag English.png|thumb|觸犯《港區國安法》警告（英文版面）


## 詳解
根據警方過往嘅做法，警方指揮官會先用大聲公出言警告，而警方旗手（舉牌員）亦會按照相應嘅指示，因應現場環境變化、示威者行動，舉起唔同顏色嘅警告牌：
* 黃旗：警告現場示威者或市民可能違反法例，或有可能會被檢控。而旗幟內容並未指出警方會使用武力。
* 藍旗：針對非法集結、非法遊行，警告現場聚集嘅人士即時散去，如在場人士仍然集結及逗留，警方會以武力驅散及拘捕。
* 橙旗（封鎖線）：警方舉起橙旗，即係表示已經設立封鎖線，示威者唔可以越過或衝擊防線。
* 紅旗：警告示威者唔可以衝擊警方設立嘅封鎖線或防線，如示威者動用武力，警方會以武力驅散。
* 黑旗：警告示威者唔好衝擊防線及即時散去，如示威者使用武力，警方將會發射催淚彈驅散及拘捕。
* 橙旗：警告示威者唔好衝擊防線及盡快散去，如示威者動武，警方將會開槍驅散。過往先發射投彈後拘捕。
* 紫旗：警告示威者唔好展示有「分裂國家或顛覆國家政權等意圖」嘅旗幟、橫額，同叫口號等，如示威者冇遵循，警方將以違反《港區國安法》罪行作出拘捕。

## 參考資料

## 出面網站
耒耜經

**《耒耜經》**係唐朝陸龜蒙所寫嘅一本有關古代農具嘅農學著作，係中國歷史上第一本專門講農具嘅古代農書。《耒耜經》全本書只有633字，記載咗唐朝末期江南地區嘅農具同埋水田農業嘅四種農業生產工具，包括犁、爬（粵語：耙）、礰礋（讀音：lik6 zaak6）、碌碡（讀音：luk1 duk6）總共四種農具，描述佢哋嘅構造同埋用途，唔止方便其他人仿制，亦都可以俾後世研究同埋進一步改良。

《耒耜經》有多種版本流傳於世。 

《耒耜經》一開頭，先解釋「耒耜」嘅意思：

耒耜者，古聖人之作也。自乃粒以來至於今，生民賴之，有天下國家者，去此無有也。飽食安坐，曾不求命稱之義，非揚子所謂如禽者耶？余在田野間，一日呼耕甿，就而數其目，恍若登農皇之庭，受播種之法。淳風泠泠，聳竪毛髮，然後知聖人之旨趣，朴乎其深哉！孔子謂「吾不如老農」，信也。因書為《耒耜經》，以備遺忘，且無愧於食。

《耒耜經》話：「經曰：耒耜，農書之言也。民之習，通謂之犁」，意思係「耒耜」係農書嗰度用嘅「學名」，通常啲人叫「耒耜」做「犁」。

## 参考
空鉛

**空鉛**（，簡稱 ，又叫 、、）原本係指活板印刷有標準大細、用嚟槷位嘅鉛片，因為矮過真係有字嘅鉛字，唔會上墨，所以印出嚟係空白。而之所以有一套標準大細，用意係可以喺印刷品嘅任何一行，準確咁製造任何大細的空白位出嚟，同可以將排好嘅版槷實。

轉咗用機械排字同照相排字之後，其實已經唔使再用咁粗疏嘅標準大細嚟槷位；但係沿用咗 ｢加空鉛｣（、）嘅叫法。

## 標準大細
空鉛嘅標準大細按唔同傳統而有分別，個別傳統喺唔同年代亦有分別。

英美傳統喺唔同年代用過三至七種標準大細，但係到咗20世紀初演變成五種常用大細，分別係半方空鉛（二開）、厚空鉛（三開）、四開空鉛、薄空鉛（五開）同微間距。

法國傳統目前用四種標準大細，分別係厚空鉛（ 或者 ，三開）、四開空鉛（）、厚微間距（，1.5 點）同微間距（，1 點）。

## 睇埋
* 空格
* 行隔

## 註

## 參考資料

## 參考書目

* 

* 

* 

*
星布斯

**星布斯**（英文／法文：Seingbouse；法文發音：sɛ̃buz；德文：Sengbusch），有啲中文旅遊書同網站叫佢做**桑格布斯**，係法國東北部大東（Grand Est）嘅摩澤爾（英文／法文：Moselle）嘅一個市鎮。

## 睇埋
* Communes of the Moselle department
* Seingbouse tourism and travel guide

## 參考
五區六四集會

**五區六四集會**係香港2016年6月4號一個悼念六四事件死難者嘅集會，由香港本土派發起，前身係2013年到2015年搞嘅尖沙咀六四集會。集會由時任立法會議員黃毓民、熱血時報創辦人黃洋達同學者陳雲搞，五區包括尖沙咀、西灣河、觀塘、屯門同大圍，約莫有五千人參加。2017年打後五區六四集會未有再搞。

## 睇埋
*維園六四燭光晚會
廖敬邦

**廖敬邦**係康橋優年醫學嘅創辦者，亦係醫學美容集團英格蜜兒（INGRID MILLET）背後嘅老闆，曾經收購一啲歐洲嘅美容品牌。

## 學歷

* 劍橋大學自然科學及法律碩士學位

## 爭議

### 獲野雞大學頒發院士資格
佢報稱攞到亞洲知識管理學院資深院士資格，但有線新聞喺2019年報道，亞洲知識管理學院其實係一間野雞大學，未獲認可，比錢就有得攞佢哋唔同嘅頭銜。

## 家庭
廖敬邦嘅老豆係廖桂昌。
## 參考來源
王文韜

**王文韜**係大公網嘅執行總監兼總編輯，之前曾做過新華社北京新聞資訊中心嘅副主任同記者。

佢有份寫過「習近平打的」呢條假新聞，最後要道歉收場。

## 參考來源
耒耜

**耒耜**（粵語拼音：leoi6 zi6）係用嚟挖泥、翻土嘅農具。「耒」（粵語讀音：淚）係指農具嘅「柄」，「耜」（粵語讀音：字）係指農具嘅「刃」。喺《孟子．滕文公上》：「……陳良之徒陳相與其弟辛，負耒耜而自宋之滕……」，意思係「……陳良嘅徒弟陳相同埋細佬陳辛，帶住農具從宋國嚟到滕國……」，文章嗰度講嘅「耒耜」，就係「農具」。

中國神話傳說嗰度話，耒耜喺神農氏發明嘅一種簡單嘅挖泥、翻土嘅農具。《易經·繫辭》提及「包犧氏沒，神農氏作，斫木為耜，揉木為耒，耒耜之利，以教天下」，意思係「伏羲死咗之後，神農氏興起，神農氏斬斷木頭做成耜（農具嘅刃），烤彎木頭做成耒（農具嘅柄），將耒耜（農具）嘅用法教俾天下嘅平民百姓。」《禮含文嘉》亦都提及，神農「……始作耒耜，教民耕種……」，意思係神農氏「……先係整咗啲農具，然後教人點耕田、種植……」。

有種講法係：

耒係一支尖頭嘅木棍，加上一段短嘅橫樑，用嘅時候將尖頭插入泥裏面，然後用腳踩橫樑，令到木棍深入啲泥嗰度，然後用力將啲泥翻出嚟。改進咗嘅耒有兩個尖頭或者有慳力嘅曲柄。

耜嘅結構類似耒，但係將尖頭改成咗扁頭（叫耜冠），類似現代嘅鋤頭（Hoe）、鏟（Shovel），佢哋嘅材料從早期嘅木製，發展到石、骨同埋燒過嘅陶土。

《管子．海王》提及「耕者必有一耒、一耜、一銚，若其事立」，意思係耒、耜、銚可能係三種唔同嘅農具。

耒耜嘅發明提高咗古代農耕嘅效率。喺商朝開始出現嘅犁，好可能係由耒耜發展出嚟嘅，所以犁有時會叫做耒或者耒耜。

《幼學瓊林．卷四．制作類》：「興貿易，制耒耜，皆由炎帝」，意思係「神農氏神農氏時期，開始振興貿易，發明翻泥土嘅農具」。

## 參考
李曉迎

**李曉迎**係一個香港親中派嘅教育界人士，教聯會第20屆理事會嘅理事，仲喺基督教香港信義會宏信書院工作。佢亦係香港未來教育協會嘅總幹事。

## 政治同政策立場
李曉迎係香港親中派嘅成員。曾經批評教協越走越偏，話佢哋唔斷參與政治活動，挾6萬教師會員嘅名義去攻擊香港政府。

佢仲鼓勵香港嘅年青人融入大灣區。

## 參考來源
王秋北

**王秋北**係香港嘅親中派人士，民建聯成員，前大埔區議會富亨選區區議員（2007年-2015年）。

喺2015年香港區議會選舉，佢攞到1417票，未能當選。

## 事件
王秋北喺2013年任大埔區議員期間，佢搵人成立歌舞團，向區議會申請表演撥款，之後又指示歌舞團削減開支同成員簽署假嘅開銷單，以偷取最少1,840元嘅差價作協會儲備。去到2016年3月串謀盜竊公帑被罰240小時社會服務令。裁判官指出，王秋北明知故犯，佢成立協進會同教導成員做假帳。
## 參考來源
盧卓瑤

**盧卓瑤**（**Yoyo Lo Cheuk Yiu**，），係香港新聞主播嘅從業員，2014年加入亞洲電視開始做新聞記者，2016年，免費電視牌照到期後轉投無綫電視。

## 簡歷
盧卓瑤當喺香港城市大學新聞與傳播學系畢業，便投身新聞行業，先後喺亞洲電視同無綫電視擔任記者同埋新聞主播，曾經親身到新加坡採訪見證「習馬會」嘅歷史時刻。

去到2022年2月，盧卓瑤正式加入《鳳凰衛視》擔住主播。

## 軼事
*盧卓瑤聯同立法會前議員鄭松泰佢係同年同月同日出世。
潛在挑戰中

《**潛在挑戰中**》（）係香港MakerVille製作嘅真人騷節目，由程人富、葛綽瑤、鄭杞瑤同陳映同主持，2024年9月16號到10月4號逢禮拜一到五22:30 - 23:00喺香港電視娛樂ViuTV播。節目由已有潛水O牌嘅程人富聯同3個潛水女新手，喺80日嘅拍攝過程入面考潛水牌同去香港、菲律賓同日本嘅海域潛水同拍嘢，過程中訓練各人克服恐懼能力。

## 每集一覽

## 節目調動
*2024年9月30號：由於20:30開始直播嘅《國慶75周年新生代千人合唱賀國慶》超時到22:00完，第11集延後到23:00-23:30播出。
*2024年10月2號：由於19:00開始直播嘅《香港同胞慶祝中華人民共和國成立七十五周年文藝晚會》超時到20:45完，第13集延後到22:45-23:15播出。

## 註

## 出面網頁
*ViuTV：潛在挑戰中
*

## 電視節目變遷
華盛頓地鐵

（），官方稱之為（），係一個服務美國華盛頓都會區嘅地鐵系統，由華盛頓都會區交通局營運。華盛頓地鐵喺1976年開通，目前含有6條綫同98個站，全系統長208公里。

華盛頓地鐵覆蓋嘅範圍包括華盛頓哥倫比亞特區同鄰近嘅馬利蘭州同維珍尼亞州嘅部分地區，分別為馬利蘭州嘅同同維珍尼亞州嘅、、同。系統喺外圍嘅郊區地方通常會以地面或架空形式運行，行入市區部分嘅時候就會改行地底，紅綫嘅維頓站更設有全西半球最長嘅扶手電梯，長70米。

2023年，系統客量為1億3630萬3200人，2024年第一季嘅工作日日均客量就大約為50萬6600人，係繼紐約之後美國第二繁忙、北美第六繁忙嘅重型鐵路系統。車費會根據行程距離、當日時間同乘客用嘅卡嘅類型而有所不同。乘客可以用一張叫SmarTrip嘅近距離卡進出系統。

## 歷史
1950年代，華盛頓特區制定咗一個大型高速公路系統計劃。國家首都規劃委員會主席以城市嘅低密度用地計劃同公共交通使用率下跌趨勢嘅原因認為鐵路交通並唔可行。呢項計劃面臨當地市民極力反對，修改之後添加咗鐵路交通嘅計劃，公路系統就被縮短為一條首都環狀公路（現495號州際公路）。環狀公路得到全額資金同由內環高速公路系統項目提供嘅額外資金，部分資金重新分配畀地鐵系統嘅建設。

1960年，聯邦政府創立臨時嘅，開發地下鐵系統。1966年，聯邦政府、哥倫比亞特區、維珍尼亞州同馬里蘭州通過咗一項創建華盛頓都會區交通局嘅法案，將地鐵系統規劃權由轉移俾佢。1967年嘅早期提案比起最終批准嘅規劃更加廣泛，紅綫嘅西部總站係喺而唔係喺陰林。

華盛頓都會區交通局喺1968年3月1號批准咗一個156.4公里嘅地區系統計劃。呢個計劃由一個核心地區系統組成，當中包括原本嘅五條地鐵綫同埋幾條未來嘅延伸綫，當中好多都未建成。為咗喺全面施工之前測試建築技術、燈光同音響，第一個實驗地鐵站喺1968年5月喺地面建成，耗資6萬9000美元，尺寸為19.5米×9.1米×5.2米。

1969年12月9號，交通部長、哥倫比亞特區區長同馬利蘭州州長喺司法廣場象徵性掘開第一鏟泥，建築正式開始。

1976年3月27號，紅綫7.4公里嘅路程開通，含由羅德島大道到化喇吉北嘅五個站，全部都位於華盛頓特區。當日所有車程免費，第一架列車由羅德島大道站出發，凈係接載地鐵官員同特別嘉賓，第二架列車先開放俾一般市民。地鐵喺喺1977年7月1號延申至維珍尼亞州、1978年2月6號延申至馬里蘭州、1978年11月17號延伸至馬里蘭州、1983年12月17號延伸至維珍尼亞州同。

2001年1月13號延伸至分支大道嘅綠綫延綫嘅開通標示咗原本166公里規劃嘅系統完工。雖然係噉，但係地鐵系統仍然繼續擴展。2004年11月20號，地鐵嘅第一個增設站，紐約大道—佛羅里達大道—加羅特大學站（現麻北—加羅特大學站），喺聯合車站同羅德島大道站開通。2004年12月18號，藍綫由原本嘅東面總站延伸5.18公里至麼根大道站同喇告市中心站。2009年3月，通往杜利詩國際機場嘅路綫開始興建，分兩期。第一期喺2014年7月26號開通，含5個站，連接住東科士教堂站同維利—利詩頓東站。第二期經過嚴重延誤之後喺2022年11月15號開通，經過杜利詩機場之後以亞士邦站做總站。2023年5月19號，地鐵系統嘅第二個增設站，藍綫同黃綫嘅浦多麥貨場站，喺比喇特路站同朗奴・列根華盛頓國家機場站之間開通。

2006年2月，嚟自維珍尼亞州嘅汽車經銷商員工蘭地・苗利（）贏咗一場公開比賽之後被揀中嚟錄製新嘅「開門」、「閂門」同「請遠離車門，唔該晒」嘅公告，取代山蒂・卡盧（）喺1996年錄製嘅廣播。呢場比賽吸引咗嚟自全國各地嘅1259名參賽者。

多年嚟，地鐵投資不足令到佢服務質素明顯下降，而華盛頓地鐵亦因為管理不當同基礎設施損壞而發生咗幾次致命事件。根據《華盛頓郵報》嘅報導，到咗2016年，準時率已經下降到84%，而地鐵服務喺高峰時段亦經常因為設備、車輛、軌道同信號故障嘅組合而受到干擾。華盛頓都會交通局直至2018年之前一直並冇收到馬利蘭州、維珍尼亞州同哥倫比亞特區嘅專用資助。

為咗解決對佢嘅表現嘅負面觀感，華盛頓都會區交通局喺2016年宣布一個叫做「」嘅計劃，重點係解決各種乘客嘅疑慮，由提升安全到增加車站同隧道嘅互聯網接受率。

2018年5月，地鐵宣布對全系統20個車站嘅月台進行大規模翻新，涵蓋除咗銀綫以外嘅所有路綫。國家機場站以南嘅藍、黃綫喺2019年5月25號至9月9號關閉，係地鐵史上任何一段路封閉最長嘅時段。喺2020至2022年期間開始修復額外嘅車站，但係呢啲修復工程唔會令到相應嘅綫路完全關閉。呢個項目耗資3至4億美元，亦係地鐵起成以嚟第一個大型項目。

2022年3月，地鐵宣布由2022年9月10日開始，暫停黃綫所有服務七至八個月，以完成佢喺浦多麥河上嘅橋樑同埋通往朗芳德廣場站嘅隧道嘅維修同重建工作。地鐵表示呢個係隧道同橋樑自40幾年前首次起成以嚟首次進行嘅重要工程。黃綫喺2023年5月7號恢復服務，但係佢嘅東北總站由綠帶站截斷去禾農山廣場站。

## 建築
好多地鐵站都係由芝加哥建築師夏利・維詩（）設計，係20世紀末現代建築嘅例子。地鐵車站大量使用裸露石屎同重複性嘅設計主題，展示粗獷主義設計嘅各個方面。呢啲車站亦以總體格柵天花板拱門反映住華盛頓新古典建築嘅影響。維詩同麻省劍橋嘅燈光設計師林明昌（音譯；）合作，研究成個系統所使用嘅間接燈光。所有地鐵嘅原始粗獷主義車站都喺華盛頓特區市中心同維珍尼亞州亞靈頓嘅鄰近城市走廊，而較新嘅車站就納入咗簡化嘅成本效益設計。

2007年，地鐵嘅拱形天花板車站嘅設計喺美國建築師學會編製嘅「美國最鍾意嘅建築」名單入面被揀為第106位，亦係150個入選者當中唯一一個粗獷主義建築。

## 路綫一覽
華盛頓地鐵系統含6條綫，全部都以顏色命名同行經市中心。喺市中心入面，綠綫同黃綫喺禾農山廣場站至朗芳德廣場站嘅路段混行成同一條幹綫。橙、藍同銀綫亦一樣：橙綫同銀綫喺東科士教堂站合併埋一齊，藍綫就喺羅詩連站加入；橙綫喺球場—軍器廠站叉開，而藍綫同銀綫就一直混行至總站喇告市中心。此外，藍綫同黃綫喺維珍尼亞州嘅五角大樓站同國王街—老城站之間亦有混行。

### 紅綫

### 橙綫

### 黃綫

### 綠綫

### 藍綫

### 銀綫

## 攷
何築笙

**何築笙**係一位美國華人，屬於親北京陣營，佢而家係大芝加哥地區中國和平統一促進會嘅會長，之前做過呢個會嘅理事長。佢一直支持兩岸統一。
## 參考來源
陳得南

**陳得南**係香港嘅親中派教育界人士，現任旅港開平商會中學校長，亦係九龍城區分區委員會(何文田)嘅委員。陳得南之前曾經係沙田培英中學嘅副校長同中文科主任。

佢曾經喺學校推廣北京未經諮詢或者香港人同意而強行訂立嘅《港版國安法》。

## 軼事
### 陳得南先生疑涉緋
陳得南先生疑似涉及性醜聞，惟未經證實。第一個貼文主文中，事主名為「陳失北」；留言中，事主被稱為「get south」，其中文直譯為「得南」。
 
第二個貼文中，首句為「有得就有失，有南就有北」，疑為暗示，亦呼應先前貼文（第一貼文為3380，第二貼文為3383）。此外，留言中亦有用戶稱事主為「南哥」。
 
第三及第四個貼文中，分別講述「失北老師對安柱妹情有獨鍾」、「惟一阻擋到失北老師同女學生結合嘅只有避孕套」及「我剩係知佢同2位女學生情有獨鍾」。
 
第五個貼文中，疑似為陳之人被稱為「失北老師」（得南與失北為反義詞），被指於安柱中學就任老師時，與一名女學生進行師生戀並發生性關係。「失北老師」亦被指於該貼文發佈時（則2019年11月21日）於一沙田中學擔任副校長，與上文陳曾於沙田培英中學任副校長之履歷相符。

## 註

## 參考來源
黎海平 (香港)

**黎海平**係香港嘅親中派人士，曾經係香港計程車會嘅主席。佢曾經喺雨傘運動期間同其他人入稟高等法院，獲批臨時禁制令，禁止示威者佔領旺角多個路段，被視為替政權效力。佢仲要求政府彌補佢哋喺間所受到嘅損失，佢聲稱雨傘運動導致的士同小巴生意大跌四成，但黎銘洪就批評呢個所謂嘅「大受影響」講法並不符合事實。

## 參考來源
香港註冊中醫學會

**香港註冊中醫學會**係一個親中派嘅組織，佢係香港島各界聯合會嘅團體會員，同時亦係香港中醫中藥界聯合總會嘅成員。

## 政治同政策立場
佢係香港親中派嘅成員。2014年初，佢曾經就《行政長官普選辦法諮詢文件》向立法會提交的意見書，表明候選人必須愛國愛港。

呢個學會支持大幅度削減直選議席嘅所謂「完善選舉制度」，同時形容爭取民主嘅香港反送中運動係黑暴橫行嘅日子。

## 外部連結

* 官方網站

## 參考來源
周國強

**周國強**係香港的士業界嘅人士，曾經擔任香港的士小巴商總會嘅理事長，並且被視為總會內鷹派嘅「精神領袖」。佢一番關於的士加價嘅言論曾經引起爭議，話「如果加2、3元影響生活質素，建議唔好坐的士」。後來，港府發放新的士車隊牌照時，周國強疑似因為「唔聽話」批評政府而落選。時事評論員黃偉國認為，如果車隊落選係因為曾經對政府政策表達不滿，咁長遠嚟講，會進一步令人質疑香港嘅營商環境。

## 參考來源
Now新聞報道

±

《**Now新聞報道**》（）係香港Now新聞台製作嘅新聞節目，其競爭對手有無綫電視嘅《六點半新聞報道》、《手語新聞報道》、HOY資訊台嘅《手語新聞報道》、《六點半新聞報道》、《7點直播室》、港台電視嘅《新聞天地》同鳳凰衛視香港台嘅《全球新聞報道》。

節目於Now新聞台、Now財經台及ViuTV播放。Now新聞台播放所有時段；Now財經台播放部分時段；ViuTV現時於每日18:00及19:00播放共兩節，分別以《**6點新聞報道**》及《**7點新聞報道**》名義播出，若因節目調動關係並非喺上述時段播出，會改為以《**新聞報道**》（如23:00前播映）／《**[[Now深宵新聞|深宵新聞]]**》（如23:00後播映）名義播出，因應通訊事務管理局要免費電視頻道加手語新聞，所以《**6點新聞報道**》就加手語，港股交易日《**7點新聞報道**》，喺新聞完結後，仲會重播一節《世味天下》，以加強其他電視台對延長並加強新聞內容嘅競爭。

## 場景
*Now新聞台直播室大螢幕於19:00起會改用模擬維多利亞港夜景為背景。其他時段嘅大螢幕則會為虛擬大廈、齒輪、並斜排顯示Now News字樣，背景色為深藍色，同《now新聞報道》片頭嘅背景色相相同。
Now午間新聞

《**Now午間新聞**》（）係香港Now新聞台製作嘅新聞節目，於Now新聞台、Now財經台（只限部分時段）、ViuTV播放（只同步12:00一節）。香港其他電視台同類節目有無綫電視嘅《午間新聞》、HOY TV嘅《午間新聞》（12:30時段）及鳳凰衛視香港台嘅《午間快綫》（13:00時段）。

午間新聞內容每小時更新一次。主播以及前線記者於午間時段詳盡報導即日頭條、突發新聞、政壇動態、國際時局、本地社會民生等新聞。

若Now新聞台需要直播記者會或突發新聞，直至12:00仍然直播，《Now午間新聞》會順延播出；而ViuTV會喺12:00插播《Now新聞報道》片頭後聯播Now新聞台節目；若12:30仍然直播，港股交易日Now財經台12:30仍然會聯播Now新聞台節目。

## 場景
*now新聞台直播室（左方，使用中螢幕）：禮拜一至五（港股交易日）12:00及12:30。
*now新聞台直播室（左方螢幕，主播台）：禮拜一至五（公眾假期）、禮拜六、日12:00及12:30。
*now新聞台直播室（左方，使用中螢幕）：禮拜一至五（港股交易日）13:00-14:00。
*背景嘅大螢幕則為虛擬大廈、城市、齒輪，斜排顯示出Now News字樣，背景色為淺藍色。
嵐山

**嵐山**（）係日本京都府京都市嘅一個觀光地，以賞楓葉（秋季）同櫻花（春季）而知名。「嵐山」呢個地名原本係專指位於桂川右岸、屬於京都市西京區一部分嘅嵐山地區，而河對岸、屬於右京區嘅地區則名為嵯峨野，但近年好多觀光導覽資料都概括性地，將以橫跨桂川嘅渡月橋為中心之河左右兩岸周邊地區，合稱為嵐山。

## 竹林遭刻字破壞
2018年5月5號，京都嵐山人力車店「えびす屋嵐山」於Facebook貼上數張相，都係被遊客刻上字嘅竹樹。日本網民感到十分痛心，えびす屋嵐山亦喺Facebook發文，呼籲大家要努力保護環境。

## 參考資料
中華英雄 電影原聲大碟

《**中華英雄 電影原聲大碟**》係電影《中華英雄》嘅原聲音樂專輯，由BMG喺1999年發行。

## 曲目
正方空鉛

**正方空鉛**（，簡稱 ；），又叫**正方空位**（；）、**全方空鉛**、**全方空格**，係空格一種，以前活板印刷時代係一種叫空鉛嘅實體字粒，闊度係一正方。

正方空鉛同正方空位喺排版係同一樣嘢，但係喺統一碼有唔同內碼，不過喺第15.1版嘅內碼表亦寫明正方空鉛即係（≡）正方空位。

## 註

## 參考資料

## 參考書目

* 

* 

* 

*
蔡浩成

**蔡浩成**係香港一位親中派人士。

## 部分公職

* 香港東莞社團總會嘅常務副主席
* 屯門區分區委員會（屯門西南）委員
* 香港長安同鄉會會長

## 政治立場
佢係香港親中派人士，支持北京未經諮詢或者香港人同意就強行訂立嘅《港版國安法》，仲支持搞慶祝香港回歸同推廣愛國教育嘅活動。

## 參考來源
文振聲

**文振聲**係萬信電子科技（Myndar）嘅創辦人，主席兼行政總裁。佢係社會企業研究院嘅院士，曾經代表研究院出席過「聯合國可持續發展目標 — Practical Implementation」嘅公聽會。

## 參考來源
中華中正黨

**中華中正黨**係一個台灣嘅激進親中派政黨，但已經解散咗。徐少龍曾經係呢個黨嘅榮譽黨主席。

呢個黨係由信徒創立，創黨嘅使命之一就係要同中國建立親和善嘅關係，同埋支持兩岸統一。

曾經有名自稱係「仙女」嘅受害人喺臉書「爆料公社」上，發佈咗希望網友逐一寫信畀總統蔡英文嘅信件範本，提到所謂嘅「仙女」其實都唔係自願嘅，係因為驚怕徐少龍同統促黨嘅控制。之後有網友真係寫信到總統府，總統府回應話會將呢件事移交相關機關處理。
## 睇埋
*中華統一促進黨
## 參考來源
陳嘉賢

**陳嘉賢**可以係指：
*陳嘉賢 (商人)：香港親中派商人
*陳嘉賢 (藝人)：香港前藝人
陳嘉賢 (商人)

**陳嘉賢**（**Karen Chan Ka-yin**）係德國寶集團嘅執行董事。

## 簡歷
陳嘉賢係美國華盛頓大學畢業，攞到工商管理同經濟雙學士學位，又喺美國紐約大學修讀企業及工商培訓，之後喺香港中文大學攞到市場推廣雙碩士學位。

佢亦係文創時尚品牌SPARKLE COLLECTION嘅創辦人兼長衫設計師，並帶領德國寶發展O2O業務，進駐咗多個電商平台。

## 個人榮譽
*2020年- 《旭茉JESSICA》成功女性大獎
*2020年 - JCI傑出家族企業大獎
*2019年 - 職業訓練局榮譽院士
*2018年 - 大灣區傑出家族女企業家
*2017年 - 香港女工商及專業人員聯會傑出女企業家大獎
*2014年 - 國際青年商會香港十大傑出青年
*2013年 - 亞太區經濟合作組織 (APEC) 「年輕創新婦女」
*2009年 - 香港工業總會香港青年工業家獎

## 部分公職
*個人資料（私隱）諮詢委員會委員
*香港理工大學校董會成員
*通訊事務管理局成員
*香港數碼港管理有限公司董事
*「再工業化資助計劃」評審委員會委員
*香港工業總會副主席
*香港工業總會第10分組（香港家具協會）主席
*香港優質標誌局副主席
*香港工業總會青年委員會名譽會長
*香港管弦協會有限公司董事局成員
*香港女童軍南區分會主席
*香港北京社團總會第一屆理事會理事

## 屋企
陳嘉賢亞爸係陳國民。

## 馬主生涯
佢同陳國民兩父女、老公馮建輝响2010年代開始喺香港賽馬會做馬主，名下馬以「開心」兩字起名，包括「開心指數」、「開心廚房」、「開心駿馬」、「真開心」、「大家開心」、「開心漢子」。

## 參考來源


## 出面網頁
* 副主席 — 陳嘉賢 - 香港工業總會

類:香港生意人
類:香港馬主
類:職業訓練局榮譽院士
類:香港十大傑出青年
嘉賢
李福全

**李福全**，香港商界人士。

李福全曾經係東亞銀行嘅非執行董事，但喺2016年辭咗董事職位。

佢亦做過九龍維記牛奶有限公司嘅主席兼行政總裁，同時係亞洲知識管理學院嘅院士。

## 家庭
李福全係李國章同東亞銀行主席兼行政總裁李國寶嘅堂叔父。

## 事件
2015年，86歲嘅李福全駕駛超跑時出咗事。

## 爭議

### 野雞大學博士學位同埋院士資格爭議
佢報稱攞到亞洲知識管理學院院士資格，但有線新聞喺2019年報道，亞洲知識管理學院其實係野雞大學，比錢就有得攞佢哋唔同嘅頭銜。

## 參考來源
陳植森

**陳植森**係一位香港音樂人，曾經為麥翠嫻同區靄玲寫過歌詞。佢喺第10屆創意創業大賞中有得獎。

## 爭議

### 野雞大學博士學位同埋院士資格爭議
佢報稱攞到亞洲知識管理學院資深院士資格，但有線新聞喺2019年報道，亞洲知識管理學院其實係野雞大學，比錢就有得攞佢哋唔同嘅頭銜。

## 外部連結

* 

## 參考來源
黎塏瑩

**黎塏瑩**係一位香港親中派人士，喺2023至2025年度擔任地區青年發展及公民教育委員會（黃大仙區）嘅委員。佢亦係「青新運動 @黄大仙」活動嘅召集人，並且係黃大仙區青年發展及公民教育委員會嘅委員。佢仲係「共創明Teen計劃」嘅友師教育工作者。

## 參考來源
林詠雯

**林詠雯**（**Lam Wing Man**，），係前香港新聞主播從業員，2010年開始做亞洲電視新聞記者，2015年轉投無綫電視，2017年加入香港電台。

## 簡歷
林詠雯佢喺香港理工大學新聞與傳播學系畢業，佢同年分別加入亞洲電視、無綫電視擔任記者同埋嘅新聞主播。
英富曼

英富曼（英文：Informa plc）係一間總部設喺倫敦嘅英國出版、商業智能同埋展覽集團，係倫敦證券交易所上市，係富時100指數嘅成份股。佢喺43個國家設有辦事處，員工大約有11,000人。

英富曼旗下有幾個品牌，包括 Fan Expo HQ、遊戲開發者大會（英文：Game Developers Conference，GDC）、勞特利奇（英文：Routledge）、Taylor & Francis（T＆F）、 T＆F 旗下嘅 CRC Press，同埋 UBM 。

英富曼喺2018年6月收購咗聯合商業媒體（United Business Media，UBM），係佢喺北美同亞洲擴張嘅策略之一。UBM 係一間總部設喺倫敦嘅跨國媒體嘅百年老店，俾英富曼收購之前，佢喺倫敦證券交易所上市，係富時250指數嘅成份股。

## 歷史
英富曼本身係喺1998年由 IBC 集團公司同 LLP 集團公司合併而成。從此，英富曼擴張咗好多，包括喺2004年同出版公司 Taylor & Francis 合併，同埋喺2005年以7.68億英鎊收購人力資本開發公司 IIR 控股。喺2006年10月，德國出版公司 Springer科學+商業媒體（Springer Science and Business Media）向英富曼提出每股630便士嘅收購建議，但係喺11月初，英富曼嘅董事局拒絕咗，認為出價太低。 

2007年初，董事長 Richard Hooper 喺5月宣布退休，同主要股東商量後，公司將行政總裁 Peter Rigby 調任董事長，董事總經理 David Gilbertson 調任 Rigby 之前嗰個位。 英富曼解釋 Rigby 嘅調動係因為需要維持管理層穩定，雖然呢個行動引起咗一啲爭議，因為佢冇遵循英國嘅公司治理綜合守則（Combined Code on Corporate Governance）嘅建議。

喺2008年6月8號，《星期日電訊報》透露，聯合商業媒體（UBM）提出同英富曼合併，以創建一個價值超過30億英鎊嘅媒體集團。英富曼喺同一日嘅新聞稿嗰度證實咗呢個合併建議，但係形容呢個合併建議嘅討論仍然好「初步」。  之前喺5月13號《泰晤士報》報導過，納斯達克上市嘅卡萊爾集團（Carlyle Group）同埋英國風險投資公司 Apax Partners 都考慮緊競投英富曼。 喺6月17號，英富曼同 UBM 嘅談判結束，原因係喺公開披露潛在合併之後，英富曼嘅股價迅速上漲。 喺6月26日，由 Providence Equity Partners、Carlyle Group 同埋 Hellman & Friedman 所組成嘅私募股權聯盟，提出咗一個每股506便士嘅收購價。 

喺2009年5月，公司宣佈業務重組，將佢嘅業務會轉移去澤西島註冊嘅公司，但係間公司會喺瑞士嘅稅務居民，意思係佢哋會變成交瑞士稅嘅澤西島公司。

英富曼會終止為讀者提供超過50萬篇期刊文章同13,000本電子書嘅 Informaworld 網站服務。喺2011年6月開始，呢啲期刊同電子書會轉移咗去一個新嘅網站，Taylor & Francis Online。摘要、索引資料庫、參考文獻資料庫亦都會喺遲啲由 Informaworld 轉移到 Taylor & Francis Online。

喺2013年7月，公司宣布 Peter Rigby 將會喺2013年底退休，由史蒂芬 · 卡特（Stephen Carter）取代佢嘅首席執行官個位。 同樣係2013年，英富曼收購咗加拿大公司 Hobby Star Marketing , 佢哋經營加拿大 Fan Expo Canada 同多倫多漫畫大會。 之後英富曼收購咗其他會議公司，並將佢哋收歸喺佢哋嘅 Fan Expo HQ 品牌之下，包括達拉斯漫畫展（Dallas Comic Con）同 MegaCon。

喺2013年12月，英富曼收購咗 Reed Elsevier 旗下嘅 Elsevier Business Intelligence（EBI）。 EBI 業務部門包括《The Pink Sheet》、《The Grey Sheet》、《IN VIVO》、《Start-Up》等嘅出版物，同埋《Strategic Transactions》資料庫同埋一系列著名嘅會議。 EBI 嘅資產，加上 Scrip、Datamonitor 同埋其他幾間出版物，組成咗 Informa Business Information（IBI） 嘅新部門叫製藥情報（Pharma Intelligence）。

2014年1月，卡特出任英富曼嘅執行長。 2017 年 9 月，英富曼宣布將收購 Dove Medical Press。

2018年1月，英富曼宣布有意收購UBM，交易喺2018年6月完成。

2019 年，英富曼將前 UBM Life Sciences 賣俾 MJH Associates。 同年，英富曼將佢哋嘅農業情報部門賣俾 IHS Markit，用嚟換取 IHS Markit 技術、媒體同埋電信部門嘅大部分股份。同樣係喺 2019 年，英富曼將前 Penton 設計與工程、製造、能源、建築同埋商用車部門，加上前 UBM Automotive 賣俾 Endeavor Business Media。

2020年2月，英富曼將佢嘅市場分析公司、Ovum Ltd、Heavy Reading、Tractica 同埋 IHS Markit 嘅大部分技術、媒體同埋電信研究業務，整合成為一個統一品牌，叫做 Omdia。合併後嘅研究團隊包括400幾個分析師同顧問，涵蓋150個技術市場。 Omdia 每年總共發布 3,000 多份研究報告。

2022年2月，英富曼以 26 億美元嘅價格將佢嘅 Informa Pharma Intelligence 部門賣俾投資基金 Warburg Pincus。

英富曼亦喺2022年將 Lloyd's List 同 EPFR 賣俾Montagu Private Equity。

喺2023年3月嘅一個現金同股份交易之中，英富曼用7.9億英鎊嘅價格喺 Charterhouse Capital Partners 手中收購咗愛爾蘭 Tarsus Group。

喺2024年6月，英富曼宣佈結束英國嘅 Digital TV Europe 同埋 Television Business International，呢兩份出版咗新聞同分析達40年同埋36年嘅刊物。

喺2024年7月，公司達成協議，以大約12億英鎊收購媒體同活動公司 Ascential 。

## 營運
英富曼分為四個營運部門：英富曼連繫（Informa Connect，提供專業嘅數碼內容） 、英富曼市場（Informa Markets，提供專業展覽、數碼服務同數據解決方案）、英富曼科技（Informa Tech，提供數碼營銷服務）、同埋 Taylor & Francis（國際出版社）。

喺2021年6月，約翰域士頓（John Rishton）被任命為董事長，取代戴歷馬普（Derek Mapp）。

## 參考
華盛頓地鐵紅綫

，代號**RD**，係華盛頓地鐵最古老同最繁忙嘅一條綫，亦係地鐵系統唯一一條冇同其他路綫混行嘅一條綫。路綫途徑美國馬利蘭州同華盛頓哥倫比亞特區，呈U型，總站為陰林站同加倫山站。
## 車站一覽
華盛頓地鐵全系統所有車站都設有無障礙設施。
二進制編碼十進制

**二進制編碼十進制**（），簡稱 **BCD**，係一種喺二進制框架下表示十進制數字嘅方法。方法係所有十六進制（24 進）下可以理解成十進制嘅數字全部理解成十進制，其他唔可以理解成十進制嘅數值唔用；例如十六進制嘅 10（一零，正常數值十六）代表十、十六進制嘅 38（三八，正常數值五十六）代表卅八等等。

BCD 有兩個明顯嘅缺點：一係嘥位，其次係慢；喺機械語言，用 BCD 做運算可能會好麻煩，但係有啲處理器有特別嘅指令或者其他機制處理。

## 變體
### Unpacked BCD
BCD 字面上只係話要喺二進制框架之下，冇話一定要用四個位元；有啲處理器會可以用成個位元組嚟表示一個十進制數字，叫 ｢分拆式二進制編碼十進制｣（），之前講嘅方法就叫 ｢包裹式二進制編碼十進制｣（）；例如十六進制嘅 01 00（零一零零，即係兩個位元組 1、0，假設次序係高位元組、低位元組，正常數值係二百五十六）代表十、十六進制嘅 03 08（零三零八，即係兩個位元組 3、8，正常數值七百七十六）代表卅八等等。

如果一個位元組有 *n* 個位元（*n* 通常係 8），呢個做法可以理解成用 2*n* 進制表示十進制數字。

### 2421 碼
之前最初定義嘅 BCD 喺電機工程（同電腦科學討論低層次嘅細節嗰陣）又叫 **8421 碼**，意思係由左到右嘅位元 3、2、1、0 分別代表 8、4、2、1，亦即係數學上嘅正常定義。如果位元 3 唔係代表 8 而係代表 2，就可以得出第個表示方法；喺電機工程，用呢種方法嘅其中一種特定編碼叫 2421 碼。

除咗 2421 碼之外，電機工程亦有 Excess-3 同 Gray 另外兩種碼，都係用嚟表示十進制數字。

## 註

## 參考資料

## 參考書目

* 

* 

* 

* 

*
陳榮濂

**陳榮濂**係香港親中派生意人。

## 早年經歷
陳榮濂1985年成立立通機電工程有限公司，初期做空調設計同安裝，之後業務擴展到中央冷氣、供電、消防系統等。

## 部分公職

* 香港九龍城工商業聯會永遠名譽會長
* 香港台山社團總會會長兼董事局主席創會理事長
* 香港浸會大學基金榮譽會董
* 九龍城區撲滅罪行委員會委員
* 人體器官移植委員會成員
* 九龍社團聯會名譽會長
* 商界助更生委員會創會會長
* 香港廣東社團總會永遠榮譽會董
* 香港廣佛肇聯誼總會執行副主席
* 九龍城區議會委任議員（2004-2012）
* 政協廣東省委員會政協委員
* 政協廣東省肇慶市委員會政協常委
* 政協廣東省江門市委員會政協常委
* 政協廣東省台山市委員會政協委員

## 政治同政策立場
佢係香港親中派嘅成員。

佢2002年起喺九龍城開始服務，2004年仲被委任做區議員，期間搞咗個香港九龍城工商業聯會同建設健康九龍城協會，推動咗「一公司一人」計劃，鼓勵公司聘請更生人士，呢個計劃後來仲推廣到其他地區，佢又成立咗商界助更生委員會。2005年佢仲成立咗香港台山同鄉總會。

佢又曾經鼓勵選民喺選舉入面投給愛國愛港嘅候選人，話鄙視為反對而反對嘅人。

## 參考來源
林國信

**林國信**係台灣激進親中派人士，佢係中華統一促進黨中央委員，亦係海峽兩岸台粵交流協會理事長。

2023年12月，佢俾人揭發疑似接受廣東省茂名市委會統戰部指示，搞咗個名為投資同旅遊嘅招募活動，誘導台灣人去中國免費旅遊，同時資助佢女林芳竹競選立法委員。2024年1月3日，佢訊後交保，但嚟辦保嘅佢小弟仲搞出事，推打記者，引發眾怒。佢仲涉嫌受中國廣東省梅州市人民政府等單位指示，幫助統促黨總裁張安樂順利當選，招募統促黨成員去廣東各處旅遊，接受落地招待，呢啲行為涉及犯《反滲透法》。

## 參考來源
德國寶

**德國寶**（**German Pool**）係一個香港家用電器品牌，由親中派商人陳國民喺1982年創立。雖然個名用咗「德國」，但同德國冇任何關連。

## 出面網頁
*德國寶
包裝函式

**包裝函式**（）係指一個子程式「包裝住」另外一個子程式。即係類似噉：

  **Def** 重點程序 (n)
    重點程序要做嘅嘢...
  
  **Def** 包裝程序 (n)
    包裝程序要行嘅運算...
    Call 個重點程序

噉嘅話主程式行起上嚟，就會行咗個包裝程序先，然後先至再行個重點程序。

## 主要用途
「包裝程序要行嘅運算」可以係好多有用嘅功能，例如
*事前處理啲 input 嘅數值
*檢查吓啲 input 係咪合乎某啲條件（例如想確保入落去遞歸程序嘅數細過某啲指定數值）
呀噉。

包裝函式被指有好多好處——將事前處理等嘅嘢分離咗出嚟，交畀包裝程序處理，就可以達到模塊化嘅效果，令到啲源碼更易打理。

## 類似概念
*物件導向編程（OOP）：尤其係睇吓 OOP 啲物件點樣將啲嘢交畀方法做。
*事前數據處理

## 睇埋
*模塊化編程

## 引咗
EBCDIC

**EBCDIC**（；全名：），中文譯**擴充二/十進制交換代碼**，係一種 IBM 大型電腦專用嘅8位元字符編碼系統；字母內碼用咗二進制編碼十進制（BCD）嚟排次序，所以並唔連貫，但係方便咗用打孔咭輪入。EBCDIC 係第一個可以表示細楷英文字母嘅電腦編碼。

## 註

## 參考資料

## 參考書目

* 

* 

*
徐志誠

**徐志誠**係香港親中派人士，寶源國際有限公司嘅董事長。

## 部分公職

* 2023年4月26日接任第25屆香港福建希望工程基金會主席

## 早年經歷
徐志誠以前係福建省德化一中嘅教師，擔任過高中物理教師、教務處主任、副校長同校長。70年代時，佢創立咗校辦工廠，開發咗各種機電產品。之後，佢轉戰香港，最初係做電子廠嘅維修工，後來創立寶源國際，涉足紡織行業，喺內地搵到生產黏膠長絲嘅廠家，將產品出口到香港，再進行染色同推廣。佢之後同江蘇廠家合作，開發咗染色兔毛紗。徐志誠事業有成之後，佢投入公益事業，為家鄉教育事業注入資金，已經加入香港福建希望工程基金會11年。

## 政治同政策立場
佢係香港親中派嘅成員。徐志誠支持北京未經香港人諮詢或同意強行訂立嘅《港版國安法》，並形容爭取民主嘅香港反送中運動嘅示威者係暴徒。

## 參考來源
許德祥

**許德祥**係香港親中派人士，佢係東區分區委員會(康城)嘅委員，仲係兩岸和平發展聯合總會第4/5屆嘅顧問。除此之外，佢又係香港島各界聯合會第七屆社會事務委員會嘅委員，同埋第七屆理事。

佢有時亦為一啲中國愛國歌曲嘅歌唱比賽擔任頒獎嘉賓。

## 參考來源
臺中捷運綠線

**臺中捷運綠線**係臺中捷運第一條開始興建同營運嘅路線，亦係臺中捷運三條核心路線之一。呢條路線行經臺中市嘅北屯區、北區、西屯區、南屯區、南區同埋烏日區（延伸線仲包括彰化縣嘅彰化市），喺松竹車站同大慶車站之間同台鐵台中線構成咗一個環狀路網。綠線採用鋼輪中運量運輸系統，成條線除咗北屯總站同高鐵台中站喺地面之外，其他所有車站同路段都係高架化嘅。
蛇鰻

**蛇鰻**（英文：Ophichthus ophis），又叫做**斑蛇鰻魚**（spotted snake eel），係輻鰭魚綱（學名：Actinopterygii）鰻鱺目（ 學名：Anguilliformes）康吉鰻亞目（學名：Congroidei）蛇鰻科 ( Ophichthidae ) 嘅鰻魚（eel)。 佢係由卡爾·林奈（Carl Linnaeus）喺1758年描述，原本係俾人歸類喺鯙屬（Muraena）。佢係一種亞熱帶海洋鰻魚，生活喺大西洋西部同東部，包括百慕達同佛羅里達州南部、美國、巴西、細安地列斯群島（Lesser Antilles）、塞內加爾（Senegal）、安哥拉（Angola）同地中海（Mediterranean）。佢居住喺21至50米（69至164呎）深嘅海底，通常係喺50米左右，永久性咁住喺窿（Burrow）入面。雄性嘅最大總長度可以達到210厘米（83英寸），但係更常見嘅係總長1米（39英寸）嘅。

蛇鰻係喺夜晚捕食嘅夜行動物（Nocturnality），佢哋嘅主要獵物係八爪魚同有魚，包括金帶石鱸（Haemulon aurolineatum）。 自給漁業（Subsistence fisheries）嘅漁民會用佢嚟做魚餌，但係據報可能會引起雪卡毒（ciguatera poisoning）中毒，所以通常唔會直接用嚟做食物來源。中咗雪卡毒嘅病徵係嘔吐、腹瀉、噁心、腸胃唔舒服，有時會口同埋四肢刺痛、皮膚發癢、溫度認知有變、攰、肌肉同埋關節疼痛等。

## 參考
超強颱風摩羯 (2024年)

**超強颱風摩羯**（，國際編號：**2411**，聯合颱風警報中心：**WP122024**）係2024年太平洋颱風季第11個被命名嘅熱帶氣旋。呢個熱帶氣旋喺2024年9月6號晏晝喺海南文昌登陸，再喺同日夜晚喺廣東徐聞再登陸。呢個係自1950年有紀錄以嚟南海第二強嘅熱帶氣旋，同2023年超強颱風蘇拉並列，排2014年超強颱風威馬遜後面。
大清幣制

**大清幣制**講嘅係大清嗰陣時啲錢。清朝由1616年努爾哈赤起家，搞咗後金政權，一路到1912年中華民國成立，呢296年間出過好多唔同嘅錢。清朝早期基本係跟住明朝嗰套用法，大數用銀兩，細數用銅錢，呢個叫銀錢復本位制，又或者叫銀錢平行本位制。後期為咗應付外國經濟入侵搞到啲幣制亂晒大龍，清朝就搞咗幾次幣制改革。

清朝每個皇帝都有出過年號錢；由乾隆嗰陣開始，清政府喺西藏開始出銀幣；去到咸豐年間，仲出過戶部官票同埋大清寶鈔；清朝後期，以制錢為主嘅中國傳統鑄幣慢慢畀機制幣取代，銀兩都畀銀元取代埋。

## 歷史
### 後金嘅錢

1616年（明朝萬曆四十四年），努爾哈赤喺赫圖阿拉嗰度稱汗建國，定咗個年號做天命，就開始鑄錢，有分老滿文“天命汗錢”同漢文“天命通寶”。早期嘅天命錢鑄造得比較粗糙，直到天命六年（1621年，明朝天啟元年）搬去遼陽，先正式開始鑄錢。因為嗰陣後金嘅關外經濟活動唔係好興旺，滿洲人大多都唔使錢，所以發行出嚟嘅天命錢好多都變成咗裝飾品。

1626年（明朝天啟六年），皇太極繼位。第二年改咗年號做天聰，就開始鑄“天聰汗錢”，呢啲錢比較大，係十大錢，錢文用嘅係老滿文。1636年，皇太極喺盛京稱帝，改國號做“大清”。因為嗰陣東北嘅貨幣經濟唔係好發達，仲有啲原始交易用物物交換，加埋戰爭中掠奪咗好多財富，令到當時對本朝貨幣嘅需求唔多，所以後金嘅錢鑄得好少。

後金嗰陣發行過嘅錢有以下啲：

### 順治年間

1643年（崇德八年），皇太極過咗身，佢個仔福臨繼位。1644年清軍入關，改咗年號做順治。嗰年開始喺北京設局鑄造“順治通寶”錢，隨住清朝統一全國，各地又陸續設局鑄造錢幣。順治通寶初初鑄行嘅時候，仲同明錢一齊流通，但過咗唔耐，清朝嘅錢就開始獨行。呢隻幣係用黃銅鑄造，入面有七成銅同埋三成鋅。順治通寶喺鑄行過程中，錢嘅制式改變過幾次，根據背文可以分為五種，即所謂嘅“順治五式”。

### 咸豐年間

咸豐嗰陣係中國貨幣史上幣制好亂嘅一段時期，除咗以前歷朝發行嘅小平錢制錢之外，咸豐年間仲發行咗虛值大錢，仲有戶部官票、大清寶鈔等紙幣，亦都有咸豐寶藏、上海銀餅、銀錠等銀質貨幣。

## 疏仕

## 參考書
*郝延平：〈晚清沿海的新貨幣及其影響 〉。
* 張惠信，1993，〈清代庫銀大集合〉，《中國貨幣傳奇》，台北：貿元。
何詠恩

**何詠恩**（，）係香港節目主持人，前新聞傳媒工作者，2012年到2014年曾任職亞洲電視，做過記者同擔任新聞主播，2015年轉投無綫電視，之後就嘅去做咗音樂治療師。
Domo君

**Domo君**（），係日本放送協會（NHK）嘅一個官方吉祥物。佢嘅形象係個有着黑色鈕扣狀雙眼及張口尖牙嘅毛茸茸棕色怪物。佢喺1998年首次喺日本以靜態動畫嘅方式登場。

## 概要
Domo君嘅名稱來自日語平常嘅招呼語「どうも、こんにちは」，而佢亦只會講一句「どーも」。佢個嘴唔可以閂，最討厭食蘋果。佢曾經喺Game Boy Advance遊戲登場，人偶動畫系列由NHK前主播配音，喺NHK靜態動畫則由配音員玄田哲章配音。

喺歐美國家亦有相當嘅受歡迎程度，事因於2002年喺Fark.com流傳一個以惡搞為目的嘅偽造公益廣告畫面，名為Every time you masturbate... God kills a kitten，意譯為「當你自慰一次，神就殺咗一隻小貓」，圖中有兩個Domo君追逐一隻小貓，並喺文末呼籲大家要為小貓著想，自此喺西方國家廣受認識。
李卓敏 (記者)

**李卓敏**（，）係香港節目主持人，前新聞傳媒工作者，曾任職無綫電視同商業電台，做過記者同擔任新聞主播，2007年轉投亞洲電視，之後做咗鳳凰衛視香港台。
美鐵路綫一覽

美鐵目前經營以下城際同長途客運列車路綫。美鐵服務以資金來源分為三類：東北走廊路綫、州政府資助嘅路綫同長途路綫。東北走廊服務係由聯邦政府撥款直接補貼。聯邦資助嘅長途服務由聯邦預算中東北走廊單獨項目下嘅撥款補貼。另外，美鐵公司同18個州合作，提供呢啲州所需嘅額外中短途服務。佢哋嘅補貼係由州政府合作夥伴定期向美鐵公司支付。三條路綫——卡羅萊納號、東北區域號同佛蒙特號——淨係喺紐希雲以北同華盛頓以南嘅部分路綫上獲得州政府補貼。
}
|2班
|270,017
|310
|-
|伊利諾和風號同卡奧・山德堡號
|
|州政府資助
|芝加哥—
|2班
|114,521
|258
|-
|拱心石號
|
|州政府資助
|紐約—費城—哈里斯堡
|13班（工作日）7班（週末）
|1,115,779
|195
|-
|湖岸特快號
|
|長途
|紐約／波士頓—雅賓利—芝加哥
|1班
|351,049
|1,018（芝加哥—波士頓）959（芝加哥—紐約）
|-
|林肯號
|
|州政府資助
|芝加哥—聖路易斯
|4班
|523,304
|284
|-
|楓葉號
|
|州政府資助
|紐約—多倫多
|1班
|452,711
|544
|-
|密蘇里泛舟號
|
|州政府資助
|聖路易斯—堪薩斯城
|2班
|153,181
|283
|-
|東北區域號
|
|東北走廊、州政府資助
|波士頓／春田—紐約—華盛頓—諾福／／
|18班（工作日）15班（週末）
|9,163,082
|644（波士頓—新港紐詩）679（波士頓—諾福）682（波士頓—盧恩諾）
|-
|太平洋衝浪號
|
|州政府資助
|——洛杉磯—聖地牙哥
|10班
|1,517,425
|350
|-
|菜棕號
|
|長途
|紐約—薩凡納
|1班
|318,324
|829
|-
|賓州號
|
|州政府資助
|紐約—匹茲堡
|1班
|192,728
|444
|-
|馬吉神父號
|
|州政府資助
|芝加哥—大急流城
|1班
|85,845
|176
|-
|瞥望德號
|
|州政府資助
|羅利—沙㻝
|4班
|289,955
|173
|-
|聖華堅士號
|
|州政府資助
|奧克蘭／沙加緬度—碧克斐
|6班
|847,364
|318（碧克斐—奧克蘭）280（碧克斐—沙加緬度）
|-
|白銀流星號
|
|長途
|紐約—邁亞美
|1班
|283,932
|1,389
|-
|白星號
|
|長途
|紐約—邁亞美
|1班
|351,732
|1,522
|-
|西南酋長號
|
|長途
|芝加哥—洛杉磯
|1班
|253,838
|2,256
|-
|日落特快號
|
|長途
|紐奧良—洛杉磯
|
|77,288
|1,995
|-
|德州之鷹號
|
|長途
|芝加哥—聖安東尼奧（經日落特快號直通運行至洛杉磯）
|1班
|294,439
|1,306（芝加哥—聖安東尼奧）2,728（芝加哥—洛杉磯）
|-
|山谷飛翔號
|
|州政府資助
|—春田—紐希雲
|2班
|–
|102
|-
|佛蒙特號
|
|東北走廊、州政府資助
|—華盛頓
|1班
|99,974
|611
|-
|冬季公園特快號
|
|州政府資助
|丹佛—
|（季節性）
|16,209
|56
|-
|貂熊號
|
|州政府資助
|芝加哥—
|3班
|420,569
|304
|}

## 攷
布加勒斯特FCSB

**布加勒斯特FCSB**（）係羅馬尼亞布加勒斯特一間職業足球球會，依家踢緊羅馬尼亞甲組足球聯賽。

## 榮譽
*羅馬尼亞甲組足球聯賽冠軍：1951年、1952年、1953年、1956年、1959–60年、1960–61年、1967–68年、1975–76年、1977–78年、1984–85年、1985–86年、1986–87年、1987–88年、1988–89年、1992–93年、1993–94年、1994–95年、1995–96年、1996–97年、1997–98年、2000–01年、2004–05年、2005–06年、2012–13年、2013–14年、2014–15年、2023–24年
*羅馬尼亞盃冠軍：1948–49年、1950年、1951年、1952年、1955年、1961–62年、1965–66年、1966–67年、1968–69年、1969–70年、1970–71年、1975–76年、1978–79年、1984–85年、1986–87年、1987–88年、1988–89年、1991–92年、1995–96年、1996–97年、1998–99年、2010–11年、2014–15年、2019–20年
*羅馬尼亞聯賽盃冠軍：2015年、2016年
*羅馬尼亞超級盃冠軍：1994年、1995年、1998年、2001年、2006年、2013年、2024年

## 參考


## 連出去
*官方網站
印坦沉船

**「印坦」沉船**係1997年喺印尼耶加達北面150公里印坦油田發現嘅一艘沉船，喺佢入面打撈到中國陶瓷、南漢銀鋌同「乾亨重寶」鉛錢之類嘅文物，印證咗係唐五代時期喺嶺南地區已經有用金银做貨幣嘅「特殊通貨區」。

## 參考
*
*
2026年FIFA世界盃歐洲區外圍賽

**2026年FIFA世界盃歐洲區外圍賽**會係2025年3月21號至2026年3月31號期間進行。

## 賽程表

## 概述
}||||||||||||
|}

* 晉級2026年FIFA世界盃決賽週　 晉級附加賽　 通過國家聯賽晉級附加賽

## 分組賽
### A組

### B組

### C組

### D組

### E組

### F組

### G組

### H組

### I組

### J組

### K組

### L組

## 附加賽
### 路徑A


;摘要


;準決賽

----

;決賽

### 路徑B


;摘要


;準決賽

----

;決賽

### 路徑C


;摘要


;準決賽

----

;決賽

### 路徑D


;摘要


;準決賽

----

;決賽

## 參考
川迪

**川迪**（）係荷蘭恩斯希德一間職業足球球會，依家踢緊荷蘭甲組足球聯賽。

## 榮譽
*荷蘭甲組足球聯賽冠軍：2010年
*荷蘭盃冠軍：1977年、2001年、2011年

## 參考


## 連出去
*官方網站
井裏汶沉船

**「井裏汶」沉船**係2003年喺印尼井裏汶海域發現嘅一艘沉船，喺佢入面有成50萬件器皿，中國越窰嘅瓷器就有10萬件，亦都有定窰瓷器同「廣東罐」。

## 參考
*
*
白俄羅斯國家電視廣播公司

**白俄羅斯國家電視廣播公司**（；；）係白俄羅斯嘅國營電視同廣播公司，始建於1925年11月25號，1956年1月1號開播電視節目。白俄羅斯國家電視廣播公司喺1993年1月1號加入歐洲廣播聯盟，當時嘅名稱係白俄羅斯電視同廣播公司。

白俄羅斯國家電視廣播公司擁有六個電視頻道，一個全國性廣播頻率、一個國際性頻率同三個區域性FM頻率。

2021年5月歐廣聯宣布中止白俄羅斯國家電視廣播公司嘅成員資格。

## 攷
艾夫斯堡

**艾夫斯堡**（）係瑞典布羅斯一間職業足球球會，依家踢緊瑞典超級足球聯賽。

## 榮譽
*瑞士超級足球聯賽冠軍：1936年、1939年、1940年、1961年、2006年、2012年
*瑞士盃冠軍：2001年、2003年、2014年
*瑞士超級盃冠軍：2007年

## 參考


## 連出去
*官方網站
尼科西亞足球會

**尼科西亞足球會**（）係塞浦路斯尼科西亞一間職業足球球會，依家踢緊塞浦路斯甲組足球聯賽。

## 榮譽
*塞浦路斯甲組足球聯賽冠軍：1935–36年、1936–37年、1937–38年、1938–39年、1939–40年、1946–47年、1947–48年、1948–49年、1951–52年、1964–65年、1972–73年、1979–80年、1985–86年、1989–90年、1991–92年、1995–96年、2001–02年、2003–04年、2006–07年、2008–09年、2010–11年、2012–13年、2013–14年、2014–15年、2015–16年、2016–17年、2017–18年、2018–19年、2023–24
*塞浦路斯盃冠軍：1936–37年、1940–41年、1946–47年、1950–51年、1962–63年、1967–68年、1968–69年、1972–73年、1975–76年、1977–78年、1978–79年、1983–84年、1992–93年、1994–95年、1995–96年、1996–97年、1998–99年、2005–06年、2007–08年、2013–14年、2014–15年
*塞浦路斯超級盃冠軍：1963年、1984年、1986年、1992年、1993年、1996年、1997年、2002年、2004年、2008年、2009年、2011年、2013年、2019年

## 參考


## 連出去
*官方網站
奧摩尼亞

**奧摩尼亞**（）係塞浦路斯尼科西亞一間職業足球球會，依家踢緊塞浦路斯甲組足球聯賽。

## 榮譽
*塞浦路斯甲組足球聯賽冠軍：1960–61年、1965–66年、1971–72年、1973–74年、1974–75年、1975–76年、1976–77年、1977–78年、1978–79年、1980–81年、1981–82年、1982–83年、1983–84年、1984–85年、1986–87年、1988–89年、1992–93年、2000–01年、2002–03年、2009–10年、2020–21年
*塞浦路斯盃冠軍：1964–65年、1971–72年、1973–74年、1979–80年、1980–81年、1981–82年、1982–83年、1987–88年、1990–91年、1993–94年、1999–2000年、2004–05年、2010–11年、2011–12年、2021–22年、2022–23年
*塞浦路斯超級盃冠軍：1966年、1979年、1980年、1981年、1982年、1983年、1987年、1988年、1989年、1991年、1994年、2001年、2003年、2005年、2010年、2012年、2021年

## 參考


## 連出去
*官方網站